description: USA kosmoseagentuuri NASA Jet Propulsion Laboratory (JPL) teatel tabab järgneva paari kuu jooksul Punast planeeti tugev liivatorm.

title: NASA: järgnevatel kuudel tabab Marssi võimas liivatorm

maintext:
Marsil on lokaalsed liivatormid sagedased, tavaliselt esineb neid selle planeedi kevade ja suve perioodil lõunapoolkeral kui Marss on Päikesele kõige lähemal, edastab edastab sci-news.com.
Harvematel juhtudel tekib mitmest lokaalsest liivatormis üks suur liivatorm, mis on nii võimas, et paiskab liiva atmosfääri, tekitades tugevad liivakeerised ja muutes planeedi pinnal olevate objektide nägemise võimatuks.
«Nüüdse liivatormi hooaja keskpunkt on 29. oktoobril. Varasematele andmetele toetudes saame ennustada, et tegemist on kogu Punast planeeti haarava tormiga. Sel ajal võib temperatuur muutuda kuni 40 Kelvini võrra, kuna liiva tõttu atmosfäär soojeneb. Liivatorm võib ulatuda Punase planeedi pinnalt kuni 60 kilomeetri kõrgusele,» teatasid JPLi teadlased James Shirley ja Michael Mischna.
Marsil on kogu planeeti katvaid liivatorme olnud alates 1924. aastast üheksal korral, viis viimast on olnud aastatel 1977, 1982, 1994, 2001 ja 2007. Tegelik liivatormide arv on suurem, sest on aastaid, mil seda planeeti ei ole olnud uurimas ühtegi uurimissondi ega kulgurit ning Maa ja Marsi asend ei ole võimaldanud liivatorme uurida teleskoobiga.
Shirley sõnul tekivad liivatormid Punasel planeedil teatud mustri ja ajavahemike järgi ning oma rolli mängib ka teiste planeetide mõju.
See mõju kasvab ja kahaneb 2,2 aasta pikkuses tsüklis, olles mõnevõrra pikem kui Marsi aasta, mis on 1,9 Maa aastat.
Selle aasta liivatormi algusolud on sarnased varasemate aastate omadega, kuid kogu Marssi haarava liivatormi tingimused on tekkefaasis.
NASA Mars Reconnaissance Orbiter hoiab Punasel planeedil ja sellel toimuval järgneva paari nädala jooksul pingsalt silma peal.


description: Kolm korda abielus olnud ja kaks korda lahutanud vabariiklastest USA presidendikandidaat Donald Trump kiitis mõned aastad varem Saudi Araabia šariaati, mis võimaldab meestel oma naisest kiiresti lahutada ja lahutus jõustub kohe.

title: Donald Trump ülistas šariaati, mis lubab araablastel lihtsalt naisest lahutada

maintext:
2004–2008 tegi Trump iga päev seisukohavõttude videoid, mis kandsid pealkirja «Trumped!» ning nüüd avaldas Wall Street Journal osa tema nägemusi, millest üks oli šariaadi, abielu ja lahutuse teemal.
Trump rääkis loo, milles üks jõukas Saudi Araabia ärimees lahutas oma naisest, kuna naine vaatas ilma tema loata üksinda kodus televiisorit. Mehe arvates ei olnud naine üksinda, sest teleekraanil oli näha mehi ja seega võis seda pidada petmiseks.
«Olen kuulnud lahutuste põhjuste kohta ebatavalisi lugusid, kuid Saudi Araabias lahutas mees selle tõttu, et ta naine vaatas üksinda telesaadet, kus olid mehed. Saudi Araabias on meeste ülemvõim, seal tohivad naised olla kas köögis või magamistoas. Ühesõnaga, kuna tegemist oli seksika meessaatejuhi ja meeskülalistega, siis pidas naise abikaasa seda petmiseks. Mees sõnas kohtus, et ta naine oli nende kodus koos võõraste meestega, kuid šariaadi järgi on see keelatud,» selgitas Trump.
Ta jätkas, et Saudi Araabia meestel on õigus oma naisest lahutada ükskõik, millisel põhjusel.
«Saudi Araabia on riik, kus mehed saavad sõrmenipsu peale lahutada. Olen Donald Trump ja kiidan sellise võimaluse heaks,» lausus praegune presidendikandidaat varasemas esinemises.
ÜRO naiste õiguste programmi teatel saavad Saudi Araabia mehed lahutada oma naisest ilma kohtu otsuseta ja lahutus jõustub kohe.
Samas peavad mehed pärast lahutust oma eksnaist mõnda aega majanduslikult toetama.
Trump ei soovinud seda paari aasta tagust seisukohta uuesti kommenteerida.

fasttext_language: et


description: Eesti suurim muusikakonkurss Eesti Laul tuleb taas ja täpselt üks nädal on jäänud tänavuste võistluslugude esitamiseks. Tähtaeg kukub 1. novembril 2016 kell 15.00.

title: Muusikud, kiirustage! Vaid üks nädal on jäänud Eesti Laul 2017 lugude esitamiseks

maintext:
Kast, mis esitatud lood endasse neelab ja alles eelžürii liikmete valvsa pilgu all need vabastab, asub juba Eesti Televisooni valvelauas ja ootab uusi lööklaule.
«Hetkeseis on selline, et esitatud on kolm laulu. Kuna kokku valib eelžürii välja 20 pala, siis on konkursil hetkel 17 vaba kohta, mis ootavad täitmist. Aga ilmselt läheb nii nagu varemgi, et pool tundi enne tähtaega tuuakse suurem osa lauludest," kutsub Eesti Laul 2017 produtsent Mart Normet üles võistlusel osalema.
Uuendused - kui varem said konkursil osaleda vaid Eesti autorid, siis tänavu on võimalus ka välismaistel laululoojatel.
Välismaa autorid tohivad olla laulu kaasautorid juhul, kui vähemalt pooled laulu loojatest on eestlased või Eesti Vabariigi residendid. Sealhulgas ei piisa sellest, kui ainult sõnad on kirjutatud eestlaste poolt. Täna avaldatud reeglite kohaselt peab laulu muusika autorite seas olema kindlasti vähemalt üks eestlane või Eesti resident.
«Tegu on ikkagi Eesti Lauluga, kuhu on oodatud laulud, millel on loominguline seos Eestiga ja mis annavad hoogu juurde just kodumaisele popmuusika-kultuurile. Kuna meie muusikud teevad aina enam koostööd välismaa kirjutajate ja produtsentidega, siis on elementaarne, et koos nendega loodud laulud on konkursile oodatud. Aga laulja peab olema ikka Eesti kodanik või resident,» selgitab produtsent Mart Normet.
Üks muusika autor või autorite kollektiiv võib osaleda Eesti Laul 2017 konkursil kuni kolme lauluga. Samuti tohib üks artist esitada eelžüriile kuulamiseks maksimaalselt kolm laulu. Konkursile esitatud laulu pikkus ei tohi olla üle 3 minuti. Laulu sõnad ega muusika ei tohi olla avalikustatud enne 01.09.2016.
Veel ühe uuendusena ootab Eesti Laulu meeskond tänavu laule mälupulgal, kuhu on lisaks laulu(de)le lisatud iga koosseisu liikme ja autori ankeet, laulusõnad, esitaja fotod ning lühibiograafia, kus on välja toodud tema lava- ning televisioonis esinemise kogemus.
Konkursil Eesti Laul 2017 osalemiseks tuleb laulud tuua hiljemalt 01.11.2016 kell 15.00 telemaja (Gonsiori 27, Tallinn) valvelauda. Pärast 1. novembrit koguneb võistluse eelžürii, kes valib esitatud lugude seast välja 20 poolfinalisti. Eesti Laulu täismahus reglemendi ja osalemiseks vajalikud ankeedid leiad Eesti Laulu ametlikult koduleheküljelt.
Eesti Laul 2017 poolfinaalid toimuvad 11. ja 18. veebruaril. Konkursi finaal toimub 4. märtsil Saku Suurhallis ja piletid on juba müügil ning hea hinnaga saadaval Piletilevis.


description: Äsja uue albumi «Ellipsis» välja andnud Biffy Clyro esineb 27. oktoobril Tallinnas, Saku Suurhallis. Elu24 loosib kontserdile kolm piletit kahele!

title: Elu24 loosib piletid! Rokkbänd Biffy Clyro annab Tallinnas ainsa kontserdi Baltikumis

maintext:
Šotimaalt pärit rokkbänd Biffy Clyro jõuab oktoobris fännide rõõmuks taas Eestisse. Eelnevalt kaks korda Rock Cafe ülikiirelt välja müünud artist esineb sel korral Saku Suurhallis ning Tallinna kontsert saab olema bändi ainus ülesastumine Baltikumis.
Biffy Clyro on tuurile suundumise eel ülimalt elevil ja seda põhjusega – eelmisel aastal andis bänd vaid ühe kontserdi. Sel aastal astub bänd enne tihedat tuurisügist üles ühe peaesinejana näiteks Readingu ja Leedsi festivalidel.
Biffy Clyro annab 27. oktoobril kontserdi Tallinnas, Saku Suurhallis.
Elu24 loosib kontserdile kolm piletit kahele! Soovid võita? Kirjuta selle artikli kommentaariumisse enda nime alt, milline on sinu lemmik lugu Biffy Clyrolt ning piletid võivad olla sinu!


description: Jaapanlanna Junko Tabei oli esimene naine, kes suutis 1975. aastal vallutada maailma kõige kõrgema mäe, 8848-meetrise Džomolungma.

title: Video: suri esimese naisena Džomolungma vallutanud jaapanlanna

maintext:
Seeker.com ja Jaapani meedia teatel suri Tabei möödunud laupäeval 77-aastasena Tokyost põhja jäävas Saitama haiglas, kus raviti tal kõhukelmevähki.
Tabei jääb ajalukku esimese naisena, kes jõudsi 1975. aastal maailma kõrgeimale mäele, ronides sinna kaguosas kulgeva ronimistee abil.
Lisaks Džomolungmale vallutas Tabei mägesid mitmel mandril, kaasa arvatud Tansaanias asuva Kilimandžaro, USA mäe McKinley ja Vinsoni massiivi Antarktikas, olles samas naismägironijatele teerajajaks.
Isegi pärast maailma kõige kõrgema mäe vallutamist jätkas Fukushimast pärit jaapanlanna mägironimist, lihvides oma oskusi.
«Mul ei ole soovi enam Džomolungmale ronida. Kui mul on piisavalt aega ja raha, siis eelistan vallutada neid mägesid, kus ma veel roninud ei ole,» teatas ta 2003. aasta intervjuus.
Oma viimase ronimise tegi ta selle aasta juulis Jaapanis Fuji mäele koos keskkooliõpilastega.


description: «Su nägu kõlab tuttavalt» osalised valmistuvad kolmanda saate pöörasteks etteasteteks.

title: Näosaate galerii: vaata, kuidas valmistuvad etteasteteks Kihnu Virve, Modern Talking jt!


description: Nüüdne USA vabariiklasest presidendikandidaat Donald Trump avas 26 aastat tagasi Atlantic Citys Taj Mahali kasiino, nimetades seda «kaheksandaks maailmaimeks».

title: Donald Trumpi kunagine kuulus kasiino suleti, 3000 inimest kaotab töö

maintext:
Trumpi miljardärist sõber Carl Icahn teatas nüüd, et Atlantic City kasiinokriis tabas ka seda «kuulsust», mille tõttu ta tuli sulgeda, edastab ndtv.com.
Kriitikute sõnul ei näitas see Trumpi presidendikampaania ajal just heas valguses, kuigi Trump ei ole enam selle kasiino omanik, vaid on ta sõber Icahn.
Välimuselt India kuulsat Taj Mahali paleed meenutav kasiino suleti pankroti tõttu ning töötajad jäid ilma töötasust, pensionidest ja tervisekindlustusest. Töötajate esindajad üritasid saada kasiino omanikega kokkuleppele, et säilitatakse pensionid ja tervisekindlustus, kuid see ei õnnestunud. Juba juulis korraldasid selle kasiino töötajad mitu protesti, kuid need jäid tulemuseta.
USA meedia teatel kaotas Taj Mahali kasiino sulgemise tõttu töö ligi 3000 inimest, kergitades Atlantic City kasiiinodes alates 2014. aastast töö kaotanute arvu 11 000-ni.
Taj Mahal on alates 2014. aastast viies Atlantic City kasiino, mis seal uksed sulges. Kuid see sulgemine on varasematest erinev, kuna selle omanik on vabariiklaste presidendikandidaat.
Taj Mahali avamisest 1990. aasta aprillis kuni seni sealses restoranis kokana töötanud Chuck Baker ei kavatse käed taskus ära astuda, vaid kasiino ees piketi korraldada.
«Olin kohal, kui see alustas ja olen ka nüüd, mil see kasiino uksed sulgeb. Seda ei oleks tohtinud juhtuda, sest kasiino nüüdset omanikku Ichani ei huvita siin kaua töötanud inimesed, vaid äri, mis tema silmis on kahjulik. Meie jaoks on see palga, pensioni ja tervisekindlustuse kaotamine. Me ei tohi lihtsalt alla anda,» teatas Baker.
Veel mitme pankrotiohtu sattunud kasiino töötajad on valmis enda õiguste kaitseks meeleavalduse korraldama.
Lisaks Icahnile kuuluvale Taj Mahalile on Atlantic Citys uksed sulgenud veel Atlantic Club, Showboat, Trump Plaza ja Revel.
Atlantic Citys on jäänud avatuks seitse kasiinot.


description: Eesti muusikud tänavad äsja ametist lahkunud presidenti Toomas Hendrik Ilvest kohaliku muusikaelu ning vaba eneseväljenduse edendamise eest. Oma tänud ja parimad soovid edastavad Henry Kõrvits, Vaiko Eplik, Kene Vernik, Lenna Kuurmaa, Kerli Kõiv, Ruslan Trochynskyi, Kadri Voorand, Maria Faust, Misha Panfilov, Raul Saaremets, Tommy Cash, Ain Agan, Silver Sepp, kirjanik ja laulusõnade autor Kristiina Ehin ning presidendi noorpõlve lemmiklugude kogumikplaadi „Teenage Wasteland“ väljaandja, Universal Music Baltic esindaja Leen Kadakas.

title: Vaata! Eesti muusikud kirjutasid rock’n’roll presidendile Toomas Hendrik Ilvesele südamliku tänukirja

maintext:
Toomas Hendrik Ilves lahkus 10. oktoobril Eesti Vabariigi presidendi ametist, jagades Twitteris USA rockbändi Counting Crows lugu "Angels Of Silence" koos soovitusega „Keerake heli põhja!“. Läbi oma kümne presidendi-aasta toetas ja tunnustas Ilves muusika kõikvõimalikke avaldumisvorme tänapäeva kultuuriruumi lahutamatu osana. Otsiva vaimuga melomaanina oli ta sage külaline festivalidel nagu Viljandi Pärimusmuusika Festival, Jazzkaar ja Schilling ning teda võis näha nautimas nii Arvo Pärdi teoste ettekandeid kui indiebändide kontserte. Alates 2011. aastast on tema popkultuuriloo tsitaadidest laetud kõned avanud Tallinn Music Weeki muusikatööstuse konverentsi.
Toomas Hendrik Ilvese soovituste ja Twitteri postituste kaudu on laiema rahvusvahelise tähelepanuni jõudnud nii mõnedki Eesti artistid ning paljude teiste muusikute seas seas on talt Valgetähe teenetemärgi kujul ametliku tunnustuse pälvinud nii laulja Tanel Padar, helilooja Tõnis Kõrvits, underground muusikakultuuri edendaja Raul Saaremets, punkbändi J.M.K.E. juhtfiguur Villu Tamme kui muusikapedagoog ning koorijuht Viive Voorand ja rahvamuusika edendaja Heino Tartes. Samas toetas ta tulihingeliselt artistide ja muusikaettevõtluse iseseisvuse vaimu ja igaühe vabadust kuulata ilma riikliku sekkumiseta seda, mida hing ihaldab. Inimõiguste, rock’n’roll'i ja sõnavabaduse seostest rääkides rõhutas ta alati piiranguteta eneseväljenduse olulisust vaba ühiskonna alustalana.
"Muusika, sealhulgas rock- ja punkmuusika, on oma olemuselt suuresti vastand võimule. Rohkem paneb mind muretsema, kui asjad arenevad teises suunas, kui rockmuusika pannakse n-ö riigi teenistusse. Muusika peab olema lunastav, mitte võimude käsutuses," ütles president 2015. aasta Talinn Music Weeki festivali avakõnes.
Omal ajal teismelise ameerika nooruki Toomas Hendriku elule sisu ja sihi andnud roc’k’nrolli tänased Eesti esindajad tänavad presidenti nii isikliku toetuse ja suurepärase maitse kui ka tunde eest, et on cool olla eestlane.
„Austatud Toomas Hendrik Ilves. Sa oled presidendiks olemise rolli ja olulisuse mu jaoks väga lihtsaks teinud, sest Sa oled seisnud just nende asjade eest, mida me riigi ja rahvusena saavutada tahame. Kas siis teadlikult või alateadlikult. Sa oled seisnud selle eest, et me kultuur, majandus või me rahvuse kontseptsioon kõnetaks ja teeks meist arvestatava partneri, sõbra või kolleegi. Sa oled väga palju teinud selleks, et tagasihoidlik eestlane tunneks, et on väga cool olla eestlane. Suured tänud Sulle selle eest ja hoia kõrvaklapp heast muusikast tuline!
PS. Kui Sul poeg sünnib, siis Henry on väga ilus nimi.“
- Genka (Henry Kõrvits)
„Aitäh, Toomas, et seisid need kümme aastat meie riigi ees ja eest! Sõna otseses ja parimas võimalikus mõttes...“
- Vaiko Eplik
„Tema toetus ja poolehoid oli tõeline üllatus. Arvasin veel päris mõnda aega, et ta ajas mind kellegagi segamini. Kui ta aga tuli mu kätt suruma ja esinema kutsus, sain aru, et asi on tõsine. Ta päriselt fännab minu muusikat. Ta päriselt fännab Eesti muusikat.“
- Kene Vernik
Hea Toomas! Oled president, kes suutis ühendada Eesti kultuurirahvast. Sinu korraldatud koosviibimistel on sõlmitud sõprusi, mis on loonud kultuurivallas väärt koostöövaimu. Need koosviibimised olid nagu vana aja salongid, kus võis kohata legendaarseid suurkujusid ja rääkida oma põlvkonnakaaslastega, kellega muidu ehk kokku ei juhtuks. Sinu lähedust kultuurile oli pidevalt tunda. Sind võis järsku ka ilma kutsumata mõnel kirjandusõhtul või muusikasündmusel kohata. Rääkides sellest muusikutele ja kirjanikele väljaspool Eestit, oleme kohanud hämmingut stiilis: president ja publiku seas? Nalja teete! Mõistsime teravalt, kui suur haruldus on riigipea, kellele kultuur on au asi. Aitäh selle eest!
Soovime loomingulist isapuhkust!
- Kristiina Ehin ja Silver Sepp
PS. Kui Sul pärast vastutusrikast tööd adrenaliini väheseks jääb, siis otsid äkki oma luuletused sahtli põhjast välja ja tuled Poetry Slam’ile?
„Ma tahan tänada Teid, Toomas Hendrik Ilves, südamest toetuse, huvi ning hoolimise eest aastate jooksul. Ma ei tea, miks ja kuidas Te mind välja valisite, aga ma olen õnnelik, et Te seda teinud olete. Ma Olen Teie poolehoidu väga kõrgelt hinnanud. See on andnud mulle põhjust rõõmustamiseks ja teinekord ka inspiratsiooni. Kuigi mulle raskeid aegu meenutada ei meeldi, jääb mulle alatiseks meelde, kuidas olite minu jaoks olemas mu häälepaelte operatsiooni ajal. Umbes nii lihtne see ongi...
Kuna Teie olete alati uskunud minusse, olen mina alati uskunud Teisse kui heasse inimesse, kui heasse riigipeasse. Aitäh! Ja õnne, rõõmu ning tervist edaspidiseks!“
- Lenna Kuurmaa
„Armas Toomas! Sa oled kõige khuulim president, keda mul on au tunda olnud. Aitäh, et oled toetanud loomingulisust, mõttevabadust ja avarat maailmavaadet! Tuult tiibadesse edasistes tegemistes ja palju armastust südamesse!“
- Kerli Kõiv
„Tänan sind, Toomas Hendrik, et olid alati sōbralik, inimlik ja julge. Rõõm oli jagada ōnnelikke hetki Viljandi Folgil ja suur au oli jagada raskeid aegu, mil minu sünnimaal Ukrainas algas sõda. Sinu julge ja selge toetus Ukraina rahvale oli mõjus sõnum kogu maailmale! Väga liigutav oli sinu isiklik toetuseväljendus Ukrainale, kui kutsusid mind kaasa Soome riigivisiidile. Nägin, kuidas minu poolt esitatud laul mõjus rohkem, kui mistahes kõne. Soome juhte liigutas sõnum nii, et emotsioone jagus mõtlikust pilgust pisarateni.
Lisaks ühendab meid usk, et muusika muudab maailma paremaks.
Sügav kummardus ja kuum käepigistus!“
- Ruslan Trochynskyi (Svjata Vatra)
„Muusikal on jõud ja võime äratada unistusi. Muusika lubab meil lennata paikadesse, kuhu teisiti ei saaks. On suur õnn, et meil on olnud Tark President, kes oma päevade sisse on julgenud lubada säärase rikkuse ja väe! Aitäh selle julguse eest!“
- Kadri Voorand
„Ma ei ole mitte kunagi varem kuulnud ühestki teisest presidendist, kes oleks osutunud sellist tähelepanu muusikutele. Mis eriti veider – tähelepanu said ka sellised “kiiksuga”, minusugused loojad.“ Mõeldes sellele lööb mu põsknägu roosatama. Mul on olnud au olla märgatud. Suur tänu!“
- Maria Faust
"Tahaksin soovida härra Ilvesele palju edu uute alguste puhul. Kunagi ei ole hilja avastada ja arendada uusi oskusi.“
- Misha Panfilov (Misha Panfilov Sound Combo)
„Aitäh, et kutsusid külla ja esinema. Tunnen nüüd sellepärast palju rohkem vastutust meie rahva ees. Andsid juurde tuld ja jõudu! Oled kindlasti üks ägedamaid Eesti presidente. Loodan, et näeme varsti.“
- Tommy Cash
„Universal Musicul on läbi aastate olnud erinevaid toredaid puutepunkte ja koostööprojekte presidendikantseleiga, kuid kõige erilisemaks jäi kindlasti Toomas Hendrik Ilvese lemmiklugude kogumikplaat “Teenage Wasteland”. Sooviks presidenti tänada usalduse, suurepärase lugudevaliku ja riigijuhtide plaanis raamidest-väljas suhtumise eest! Isiklikult olen alati imetlenud Ilvese kirglikku suhtumist muusikasse – tema entusiasm võiks olla eeskujuks paljudele artistidele ja muusikatööstuse esindajatele.“
- Leen Kadakas (Universal Music Baltic)
Härra President!
„Mul oli eelmisel aastal au ja rõõm Sind koos Ievaga Viljandi kitarrifestivalil kahel päeval võõrustada. Pärast Ralph Towneri kontserti küsisin viimaselt, kas ta oleks nõus, et ma tutvustan teda Eesti Vabariigi Presidendile. Ralph mõtles ja ütles muiates: "Miks mitte, aga ainult siis, kui president ei räägi minuga poliitikast". Kui teid omavahel tutvustasin ja Sina temaga muusikast rääkima hakkasid, nägin, kuidas Ralph seda kõike imestunult kuulas ja kuidas te hetkega omavahelise "helikeele" leidsite.
Muusika-alane erudeeritus on üks Sinu paljudest oskustest, mis on aidanud Eestit muule maailmale tuntavamaks muuta.
Tänud, Härra President ja naabrimees!
- Ain Agan
„It was alright
It was alright
Hey baby, You know it was alright.“
(Velvet Underground "Rock And Roll“)
- Raul Saaremets


description: Sotsiaalmeedia on kihama löönud reformierakondlase Valdo Randpere väljaütlemisest, et Savisaare koht oleks Iru vanadekodus.

title: Vaata: Valdo Randpere viis Siret Kotka pisarate piirile

maintext:
Marilyn Kerro suhetest ja petmisest: kui sa juba seda oma vaistuga aimad, siis üldiselt
sa ei eksi


description: Oktoobrikuu viimasel päeval saab Nordea Kontserdimaja laval näha ehedat David Bowie elamust «Space Oddity». Eestisse saabub David Brighton koos oma suurepärase bändi ja efektse lava-showga ja Elu24 loosib sellele välja kaks piletit!

title: Elu24 loosib! David Bowie heakskiidu saanud staar annab Tallinnas tõelise Bowie-elamuse

maintext:
David Bowie oli muusik, keda iseloomustas eriline hääl, pidev taasleiutamine, muusikalised uuendused ja silmatorkav visuaalne esitlusstiil. Bowie on paigutatud kõigi aegade saja parima artisti ja laulja hulka. Oma karjääri jooksul müüs ta 140 miljonit albumit ja ta on pärjatud kümnete plaatina-, kuld- ning hõbeplaatidega. Bowie andis oma viimase avaliku kontserdi aastal 2006, jättes endast maha suured kingad, mida üritasid täita kümned tribüütbändid. Vaid üks mees suutis seda teha nii, et pälvis palju kiidusõnu mainekatelt muusikakriitikutelt ja sai David Bowie enda soovituse. Aastal 2013 kutsus David Bowie oma facebooki lehel üles saama osa suurepärasest elamusest, mida pakub David Brightoni tribüüt-show.
David Bowie / Yui Mok
David Bowie kahe albumi «Young Americans» ja «Station to Station» produtsent Harry Maslin on peagi Eestisse saabuva tribüütshow kohta öelnud järgmist: «David Brightonil on hääl, liigutused ja välimus, et asendada David Bowiet. Vaid vähesed saaksid erinevusest aru. «Space Oddity» kogemine oli minu jaoks tõeliselt märkimisväärne õhtu». Märkimisväärse sarnasuse ja eheda etteaste tõttu on David Brightonit saatnud uskumatu edu üle maailma.
«Space Oddity- The Ultimate David Bowie Experience» hõlmab endas kirevate kostüümide vahetust, täpset lavalist ülesastumist, perfektset vokaali ja parimat taustabändi. Kontserdil saab näha David Bowie erinevaid karaktereid, alates rahvast hullutavast pop-fenomenist kuni Ziggy Stardustini.
David Brightoni seljataga toetab ja täiendab etteastet suurepärane saatebänd The Space Oddity Band, mis koosneb maailmatasemel muusikutest. Kitarrist Paul Nelsoni originaallaule on kasutatud televisioonis ja filmide taustal. Kitarrist ja taustavokaal Switch on pärit Kanadast ja teinud koostööd teiste seas ka Nancy Sinatraga. Basskitarrist Trent Stroh on samuti võtnud osa muusikateostest, mida kasutatud televisioonis ja reklaamides. Vokalist Brooke Naughton on olnud soojendaja muusikatööstuse suurnimedel, nende seas on näiteks Cheap Trick, Pat Benatar ja Fleetwood Mac. Trummide taga mängivat Ryan Browni on oma teostes kasutanud filmimuusika helilooja Hans Zimmer ja tema trummikõlasid võib kuulda ka David Bowie salvestistelt.
David Bowie / Scanpix
Ehe David Bowie elamus on Nordea kontserdimajas 31. oktoobril. Piletid on müügil Piletilevi müügipunktides.
Elu24 loosib show'le kaks pääset! Soovid võita? Kirjuta oma nime alt artikli kommentaariumisse lemmik lugu David Bowie'lt ja pääse võib olla sinu!


description: Jaapani keisri Akihito onu, prints Mikasa suri täna 100 aasta vanusena, jättes Krüsanteemitroonile vaid neli pärijat.

title: Suri Jaapani keisri onu, 100-aastane prints Mikasa

maintext:
Tokyo haiglas surnud prints Mikasa oli Akihito isa, keiser Hirohito kõige noorem vend, kes oli hariduselt ajaloolane, edastab Reuters.
Prints Mikasa pidas Tokyo ülikoolis ajalooloenguid, oli Jaapani Lähis-Ida kultuurikeskuse aujuht ning tegutses Jaapani-Türgi kulutuuriorganisatsioonis.
Jaapanis on juba mõnda aega rahvastiku vananemine probleemiks, see mõjutab samuti keiserlikku perekonda, sest nüüd on vaid neli meessoost troonipärijat.
Troonipärijate seas on kõige noorem kümneaastane prints Hisahito, kes on valitseva keisri ainus meessoost lapselaps. Kolm vanemat troonipärijat on keiser Akihito 80-aastane vend ja kaks keskealist printsi, kaasa arvatud kroonprints Naruhito.
Jaapani keisrikoja 2600 aasta vanuste reeglite ja kehtiva seaduse kohaselt ei saa naine keisritrooni pärida.
82-aastane keiser Akihito vihjas augustis, et tahab troonist loobuda, kuid varem ei ole ükski Jaapani keiser seda teinud ning Jaapani seadus ei võimalda seda.
Prints Mikasat jäid leinama ta abikaasa, 93-aastane printsess Yuriko, kolm poega ja kaks tütart.


description: Lehekülg Playbuzz avaldas rea niinimetatud täpisudokusid, milles tuleb joonte abil täppe ühendada.

title: Lihtsad "täpisudokud", kuid kas ikka on?

maintext:
Nende peamurdmiste väljamõtleja Julie Richmondi teatel on pealtnäha tegemist lihtsate ülesannetega, kuid samas nõuavad need «kastist väljas» mõtlemist.
Richmondi sõnul näitasid katsed, et vaid iga viies nende ülesannete lahendaja suudab kohe esimesel korral õige lahenduse pakkuda.
«Tavaliselt ei nähta lahendust kohe, proovida tuleb mitu korda. Vihjeks olgu öeldud, et kui ülesanded osutuvad liiga raskeks, siis tasuks matemaatika ja geomeetriaga uuesti tutvust teha. Tuleb näha suuremat pilti ja mitte lähtuda kinnistunust,» selgitas Richmond.
Ülesandeid ja nende vastuseid vaata siit.


description: Ameerika Ühendriikides New Jerseys Stafford Townshipi rannas pidas politsei kinni pensionärist mehe, kes kandis läbipaistvast kilest isetehtud bikiine.

title: USAs peeti kinni rannas läbipaistvast kilest bikiine kandnud mees

maintext:
Cedar Runist pärit 59-aastast Stephen Wojciehowskit süüdistatakse ensepaljastamises ja ebamoraalsuses, edastab nj.com.
Beach Haveni politsei uurib, miks mees kasutas Ocean Street rannas olles kliest bikiine. Korrakaitsjad said mehe kohta rannasolijatelt mitu teadet, et rannal on kummaline ja liiga alasti mees.
Uurimine näitas, et mees käis rannas kahel päeval kilest valmistatud bikiinidega, ta suguelundid olid läbi selle näha ja see ärritas teisi rannas olnuid. Millegipärast oli ka mehe rinnaosa kilega kaetud.
Politsei pidas Wojciehowski kinni, kuid vabastati kautsjoni vastu kuni kohtuni.
Beach Heaveni politsei tänas rannas olnud inimesi, kes end paljastanud mehest teada andsid.


description: Kahe anonüümseks jääda soovinud kosmoseteadlase sõnul õnnestus neil tabada esimesed signaalid, mis pärinevad intelligentsetelt tulnukatelt, kuid neid ei usuta.

title: Kahe teadlase väitel said nad kontakti tulnukatega, SETI nõuab tõendeid

maintext:
Teadlased teatasid sotsiaalmeedias, et tegemist oli valgusimpulssidega, mille abil maavälise intelligentse elu esindajad võtsid Maaga kontakti ja andsid teada, et nad on olemas, edastab foxnews.com.
Samuti olid need impulsid sellised nagu võis oodata kuskil mujal kosmoses elavatelt olenditelt.
Maavälise eluga tegeleva SETI instituudi uurijate arvates ei tasuks järelduste tegemisega kiirustada, sest neil teadlastel tuleb seda tõendada.
«Ebatavaline väide nõuab ebatavalisi tõendeid. Kuni nende signaalide päritolu ei ole täiesti kindlaks tehtud, ei saa öelda, et need saadeti maavälise tsivilisatsiooni poolt,» edastas SETI.
SETi esindajate teatel kasutavad nad intelligentse elu otsingutel optilist teleskoopi Automated Planet Finder, milel abil jälgivad maaväliseid süsteeme, tähti ja planeete, kuid nad ei ole seni tabanud midagi, mis otseselt viitaks, et mõnel teisel planeedil oleks elu ja sealsed olendid sooviksid meiega kontakti võtta.
SETI intsituudi vanemastronoom Seth Shostak teatas, et ta on kahe teadlase väite suhtes skeptiline, kuna nad ei ole esitanud tõendeid.
Shostaki sõnul võisid need teadlased viidata viimastel aastatel paju räägitud «tulnukate megastruktuurile», mis on Maast 1480 aasta kaugusel Luige tähtkujus asuv täht KIC 8462852, mille juures toimub kummalisusi.
Seni ei ole täpselt teada, mis selle tähe ümber toimub, kas kõrvalekaldeid tekitavad tema orbiidil liikuvad planeedid või on tõesti selle tähe ümber intelligentse elu poolt ehitatud struktuur, mis töötab hiiglasliku saatja ja vastuvõtjana.


description: «Su nägu kõlab tuttavalt» esimeses saates loositi välja järgmise saate parodeeritavad.

title: Loe, kes kehastab keda teises näosaates!


description: Lehekülg Gocompare uuris, millistes filmides on hukkunud enim tegelasi ja esikohale tulnu on üllatavalt «Guardians of the Galaxy», mitte mõni spiooni- ega sõjafilm.

title: Millistes filmides hukub enim tegelasi?

maintext:
2014. aastal vaatajateni jõudnud superkangelaste linateoses «Guardians of the Galaxy» hukub 83 871 tegelast, mis on tegelaste hingehetimise rekord.
Teisel kohal on 2014. aasta fantaasiapõnevik «Dracula Untold», mis põhineb krahv Dracula legendil ning milles kaotab elu 5687 tegelast.
Kolmanda positsiooni haaras 2002. aasta linateos «The Sum of All Fears», milles näeb selliseid staare nagu Ben Affleck, Morgan Freeman ja James Cromwell, kuid seal hukub 2922 tegelast.
Neljas on 2003. aasta fantaasiafilm «Lord of the Rings: The Return of the King», mille režissööriks on Peter Jackson ja mis põhineb Briti kirjaniku J.R.R. Tolkieni teosel. Selles filmis kaotab elu 2798 tegelast.
Viiendal kohal on märulifilm «300: Rise of Empire», mis põhineb Frank Milleri Dark Horse Comics koomiksitel. Selles hukub 2234 tegelast.
Kuues on jällegi «The Lord of the Rings», pealkirjaga «Two Towers». See 2002. aasta fantaasiafilm valmis enamjaolt Uus-Meremaal ning peategelane Frodo ei pääse sõrmusest. Seikluste käigus kaotab elu 1741 tegelast.
Seitsmendale kohale paigutus hukkunute arvu poolest ulmefilm «The Matrix Revolutions», mis on «Matrixi» filmidest kolmas. 2003. aasta linateoses, milles peategelast Neot mängib Keanu Reeves peab eluga jätma hüvasti 1647 tegelast.
Kaheksas on 2014. aasta film «Hobbit: The Battle of the Five Armies», mis on fantaasiafilmide triloogias kolmas, põhinedes J.R.R. Tolkieni 1937. aasta raamatul «The Hobbit: Or There and back Again». Selles filmis kaotab elu 1417 tegelast.
Üheksas on klassikaks kujunenud ajalooline seiklusfilm «Braveheart», mis räägib Šotimaa ajaloost ja mille peaosas on Mel Gibson. See film teenis 1995. aastal rekordilise kassatulu, mis oli 210 409 945 dollarit. Filmis hukub 1297 tegelast.
Kümnendal positsioonil on 2012. aasta film «The Avengers», mis põhineb Marvel Comics superkangelaste koomiksil ning selles hukub 1019 tegelast.
«Guardians of Galaxy» režissöör James Gunn kommenteers Twitteris oma filmi surnute arvu tõttu esikohale paigutumist: «Niisiis, GoG on «kõige tapvam film», mulle see meeldib».


description: Prantsumaa pealinna Pariisi Quai Branlysse ehitati uus, 4800-ruutmeetrine kompleks, milles on nii kuldsete sibulkuplitega vene õigeusu kirik kui kultuurikeskus.

title: Pildid ja video: Pariisis avatakse vene õigeusu kirik ja kultuurikeskus, prantslaste arvates võib see olla luurekeskus

maintext:
Lisaks Kolmainu kirikule on seal suur auditoorium koos fuajeega, kontorid ja korterid, Prantsuse-Vene põhikool 150 õpilasele, kultuurikeskus, milles on raamatupood, näituseala ja kohvik, edastab The Guardian.
Venemaa presidenti Vladimir Putinit oodati selle kompleksi avamisele, kuid ta teatas, et ei saa tulla. Oletatakse, et Putin loobus sellest lääne ja Venemaa aina suurenenud vastuseisu tõttu.
Prantsuse võime teeb murelikuks, et selline suur «Venemaa ala» asub Prantsuse riigiasutuste ja president François Hollande´i nõunike eluasemete lähedal.
Prantsuse meedia teatel on luure võtnud uue vene kultuurikeskuse luubi alla, takistamaks venelastel Prantsuse riigisaladuste jälile jõudmist. Arvatakse, et Venemaal võib seal olla elektroonilise luure keskus.
Ettepaneku osta Pariisis maad tegi 2007. aastal Venemaa õigeusukiriku tollane juht, patriarh Aleksei II. Venemaa käivitas siis kampaania, mille eesmärgiks oli prantsuse kultuuriruumis tutvustada vene kultuuri. Prantsusmaal on umbes 200 000 vene õigeusklikku.
Väidetavalt ulatas venelastele abistava käe kunagine Prantsuse president Nicolas Sarkozy, kes isiklikult tagas, et Venemaa saaks rajada oma keskuse Eiffeli torni ja Alexandre III silla lähedusse.
2010. aastal allkirjastas vastava lepingu Venemaa ja Prantsusmaa vahel Dmitri Medvedev, kes oli siis Venemaa president. Venemaa ostis Seine´i jõe ääres krundi, mille eest maksis 73 miljonit eurot. Meedia teatel olid sellest krundist huvitatud ka Saudi Araabia ja Kanada, kuid Prantsuse võimud lükkasid nad kõrvale.
Vene kiriku ja kultuurikeskuse rajamine sai alguse 2012. aastal ning tollane Pariisi linnapea Bertrand Delanoë koos arhitekt Manuel Núñez Yanowskyga vaatas projekti üle. Nad mõlemad arvasid, et Pariisi kesklinna ei sobi kuldsed sibulkuplid ning mastaapne liivakivist ja klaasist hoone.
Prantsuse kultuuripärandi komitee kritiseeris plaani lubada Venemaal püstitada Pariisi südamesse sobimatu hoone, kuid venelased ei jätnud jonni. Prantsuse võimud lasid hooneprojekti vaadata üle arhitekt Jean-Michel Wilmotte´il ning 2013. aasta detsembris said venelased ehitusloa. Ehitamine käivitus 2014. aastal, mil tekkis Venemaa ja lääne vaheline kriis Ida-Ukrainas toimunu tõttu.
Hoonekompleksi ehitanud Prantsuse ehitusfirma Bouyguesi teatel ulatuvad ehituskulud 100 miljoni euroni.
Vene õigeusu kiriku ja kultuurikeskuse avamisel osaleb Venemaa kultuuriminister Vladimir Medinski, kelle sõnul sümboliseerib see hoone Venemaa ja Prantsusmaa vahelist tugevat ajaloolist ja kultuurilist sidet.


description: Mitmed tuntud ärimehed lõid käed USA California ülikooliga, et uurida Maast 1500 valgusaasta kaugusel asuvat tähte, mis on kummaline, kuna selle heledus muutub pidevalt.

title: Kas ärimehed koos teadlastega suudavad lahendada "tulnukate megastruktuuri" saladuse?

maintext:
2015. aasta septembris leitud Tabby täht ehk KC8462852 on teaduslik anomaalia ja selle tõttu spekuleeritakse, et tähe ümber võib olla «tulnukate megastruktuur», edastab news.com.au.
Astronoomide teatel kahaneb selle tähe valgus aegajalt 20 protsendi võrra. Tegemist on huvitava fenomeniga, millel otsivad vastust nii teadlased kui vandenõuteoreetikud.
Vene miljardär Juri Milner koos California ülikooli ning Facebooki asutaja Mark Zuckerbergi ja inglasest füüsiku Stephen Hawkinguga käivitasid 2015. aastal programmi Breakthrough Listen, millesse investeeriti 100 miljonit dollarit, et maailma ühtede võimsamate teleskoopide abil KC8462852 uurida.
Breakthrough Listen programmi juhi Andrew Siemioni teatel on nende kasutuses väga võimsad maavälist elu otsivad teleskoobid, mille abil saab püüda ka tundlikke ja vaikseid signaale.
Uurimismeeskond kasutab näiteks Lääne-Virginias asuvat 100-meetrist Green Bank raadioteleskoopi, mille abil uuritakse järgneval kahel kuul kolmel ööl nädalas kaheksa tunni jooksul nii KIC 8462852 kui teisi kosmilisi objekte.
Teadlased on selle tähe kummalise käitumise ühe selgitusena pakkunud välja, et näiteks komeediosad blokeerivad aegajalt osaliselt selle tähe valguse. Teise teooria kohaselt võis millalgi lähikonnas toimuda planeedi häving ja selle jäänused katavad tähe valgust.
Kolmas selgitus on kõige populaarsem, sest selle kohaselt on maavälised intelligentsed olendid ehitanud tähe ümber suure struktuuri, milles abil tähelt energiat ammutatakse.
Megastruktuuri algne idee pärineb inglasest astrofüüsikult Freeman Dysonilt, kelle arvates võib tähtede ümber olla suur termotuumasünteesi energiat ammutav struktuur. Seda hakati nimetama Dysoni sfääriks.
Dysoni teooria kohaselt suureneb tsivilisatsioonide energiavajadus pidevalt ning Maa ei ole erand. Tema arvates võib meie planeet vajada kunagi nii palju energiat nagu seda kiirgab Päike. Tema arvates peaks siis Päikese ümber rajama liikuva megastruktuuri, mille abil Maa saaks piisavalt energiat.
California ülikooli teadlase Dan Werthimeri arvates on üsna ebatõenäoline, et KIC 8462852 ümber on tulnukate struktuur, kuid midagi ei saa välistada enne kui seda tähte on uuritud.
Kummalise tähe avastas 2015. aasta septembris astronoom Tabetha Boyajian, kelle järgi sai see hüüdnimeks Tabby täht.
Astronoomide sõnul on tavaline, et kui planeedid tähe orbiidil liiguvad, siis katavad nad aegajalt valguse kinni, kuid KIC 8462852 on eriline selle poolest, et tema valgus kahaneb kuni 20 protsendi võrra pikaks ajaks.


description: Heal lapsel ikka mitu nime ja see kehtib  ka Saatana kohta, keda kutsutakse veel Kuradiks, Pimeduse printsiks, Petsebuliks ja Luciferiks.

title: Miks inimkond mõtles välja Saatana?

maintext:
Live Science küsib, et miks inimkond mõtles sellise negatiivse tegelase välja ja milleks teda vaja on?
Mitmed religioonid ja filosoofiad kirjeldavad headuse ja kurjuse võitlust, mis olevat maailma edasiviiv jõud. On neid, kes arvavad, et meie maailmas on 51 protsenti headust ja 49 protsenti kurjust. Kui oleks vastupidi ei saaks maailm eksisteerida.
Zoroastrismis, mis on maailma üks vanemaid religioone, lõi peajumal Ormazd kaks jõudu, millest üks on Ahriman, olles kaootline ja hävitav ning teine on Spenta Mainyu, kes esindab headust ja loomist.
«Juba iidsel ajal üritati selgitada, miks on valgus ja pimedus, sealt liiguti edasi headuse ja kurjuse juurde. Leiutati neid jooni kandvad tegelased, et enda jaoks positiivset ja negatiivset lahti mõtestada ning sellest aru saada,» selgitas USA püshholoog ja rabi Abner Weiss.
Mitmetes religioonides ei ole Saatan siiski domineeriv, vaid jõud, mis jääb «heale jumalale» alati alla. Iidsetes tekstides on lugusid, milles Saatan esitab Jumalale väljakutseid, kuid ta ei saa kunagi sama võimsaks kui Jumal.
Kristluses peetakse Saatanaks langenud inglit Luciferi, kuid Uus Testament samas ei maini, mis selle ingliga juhtus, et temast sai pimeduse tööriist.
Kristlastest teoloogide arvates lõi Jumal kõik selle, mis on hea, ka Saatana, kes oli esmalt ingel, kuid tema puhul juhtus loomisprotsessis viga sisse.
Mitmetes iidsetes tekstides on viidatud Saatanale kui tegelasele, kes võib võtta erinevaid kujusid ja üritab mõjutada inimesi Jumala käsule mitte alluma, kuid alati see tal ei õnnestu.
Kirikuajaloolaste sõnul langes piiblis kujutatud tegelane Adam Saatana kätetöö ohvriks, kuid Jeesus, keda peeti uueks Adamaks, oskas sellele vastu astuda.
Princetoni ülikooli religiooniteadlase Elaine Pagelsi arvates on Saatan tegelane, kes aegajalt ilmub ja siis kaob, kuid Jumal on läbi ajaloo kogu aeg kohal olnud.
Pagelsi sõnul sai Saatanaga ähvardamine alguse Juudamaal Rooma impeeriumi ajal, kui seal hakkasid levima lood maailmalõpust ning et Jumal hävitab kõik halvad inimesed ja halva.
«Nende jaoks olid halvad roomlased ja Rooma võim ning kohalikud juudid, kes roomlastega koostööd tegid. Kogukond jaotus kaheks ning tekkisid «head» ja «halvad» ehk mõlemad pooled nägid end heana ja vastast halvana,» selgitas teadlane.
«Saatan on paljude jaoks vaenlaste ja kurjuse kehastus. Tegemist ei ole taevastes avarustes lahingut lööva tegelasega, vaid sellisega, keda on kohal meie igapäevaelus negatiivsete sündmuste ja inimeset näol. Loomulikult sõltub positiivsus ja negatiivsus sellest, kelle seisukohast vaadata,» jätkas teadlane.
Ta lisas, et nii sajandeid tagasi, kui ka nüüd saavad vaenlased Saatana sildi külge, sest nemad esindavad seda, mis ei pruugi meeldida.
Tegemist on seega psühholoogilise fenomeniga, sest alati on neid, kes meile ei meeldi ja kellele meie ei meeldi.
Arvesse tuleks võtta, et igal inimesel on oma «saatanlik» ja «jumalik» pool. See, mis meie silmis on positiivne, võib kellegi teise silmis olla negatiivne ja vastupidi.
«Vaenlase muutmine Saatanaks on kasulik, sest siis saab teda pidada halvaks ja ta on meie silmis rünnaku ära teeninud. See on eneseõigustamine. Just opositsioonis olijate Saatanaks tegemine on toonud kaasa palju sõdu ja konflikte, sest vastaspoolt ei pruugita ühel hetkel enam inimesena näha,» nentis religiooniteadlane.


description:
Täna, laupäeval,  selgub Tallinnas Klubis Sinilind kolmas Noortebänd 2016 kolmas finalist.
Ülekanne kestab kell 20.00 kuni 23.00!!!

title: Järelvaadatav: vaata Noortebänd 2016 kolmandat poolfinaali Tallinnast


description: Bermuuda kolmnurk, mis on mereala Atlandi ookeanis Bermuuda saare, Puerto Rico loodeosa ja Florida poolsaare vahel, on tuntud laevade ja lennukite kadumispaigana.

title: Video: lennukid ja laevad kaovad Bermuda kolmnurgas kristallpüramiidi tõttu?

maintext:
Aastakümnete jooksul on nii teadlased kui vandenõuteoreetikud üritanud mõistatust lahendada, kuid lõplikku selgitust ei ole seni leitud, edastab Daily Mail.
Väidetavalt võib laevade-lennukite kadumine olla seotud mereala põhjas oleva kristallpüramiidiga, mis on umbes 2000 meetri sügavusel. See struktuur olevat leitud neli aastat tagasi ning uurimine näitas, et see põhineb meie planeedil tundmatul tehnoloogial.
2012. aastal väitsid mitmed ulmeleheküljed, et teadlane, kes kannab nime Meyer Verlag avastas Atlandi ookeanist püramiidikujulise objekti, mis on kolm korda suurem kui Giza suur püramiid.
«Verlag on veendunud, et just see veealune püramiid mängib Bermuda kolmnurgas kümnete laevade ja lennukite kadumises rolli,» teatasid mitmed vandenõuleheküljed.
Samas ei ole ükski allikas kinnitanud, et see Verlag üldse eksisteerib ega ole kellegi väljamõeldud tegelane.
Lehekülje UFO Investigations Manual toimetaja Nigel Watsoni teatel on püramiidid inimkonna meeli köitnud tuhandeid aastaid ja selle tõttu ei peaks panema imeks, et üks selline struktuur on ookeanis. See ei olevat inimeste kätetöö, vaid see on sinna paigutatud maaväliste jõudude poolt. On ka neid teoreetikuid, kes arvavad, et sel püramiidil on meie planeedi ja inimkonna jaoks raviv toime ning ta tõmbab magnetina laevu ja lennukeid, millel on raske must energia.
Veel ühe teooria kohaselt olevat see püramiid iidse tsivilisatsiooni, väidetavalt Atlantise jäänus.
Peavoolu teadus ei ole püramiidi olemasolu ega selle toimet kinnitanud, kuigi väidetakse, et USA-Prantsuse teadlased nägid seda oma silmaga.


description: Tallinn Fashion Weeki avapäeva lõpetas suurejooneline Kuldnõela gala, mille käigus kuulutati välja Eesti kõige tähtsamate moeauhindade tänavused võitjad. Loomingulist järjepidevust, ilu ja kvaliteeti hindav auhind Kuldnõel anti Lilli Jahilole, aasta säravaima panuse eest meie moeellu pälvis Hõbenõela Roberta Einer.

title: Galerii: Hõbenõel 2016 võitja, Roberta Einer`i värvikas kollektsioon

maintext:
Roberta Einer on Eesti noor moelooja, kes on Londonis püsti pannud oma moeateljee. Tema moeloomingut on kandnud nii Rihanna, kui ka Lady Gaga.
«Ma arvan, et hästi palju on õnnes kinni, sest ma pole kunagi kellelegi asju ise saatnud, pigem stilistid ja artistid tulevad minu juurde,» rääkis Roberta Einer vahetult enne Tallinn Fashion Week`i. Ta lisas, et kui kellelegi jääb midagi silma, siis see liigub Londoni küllaltki kitsas moeskeenes kiiresti ka edasi.
Hea disaini saladuseks on Eineri sõnul tugev aluspind. Kvaliteet ja tootmine peavad olema tasemel. Viimase üheksa tegutsemiskuu edu oskab Einer ainult õnne nimele kirjutada. «Ajastus on tähtis, kogu selle minimalismitrendi keskel maksimalismi, värvide ja tekstuuriga peale lennata... Paljudele see ei meeldi, aga neile kellele meeldib, meeldib väga.»
Roberta loomingu hinnad algavad 100 eurost ja küündivad 4500-6000 euroni. Ühe kleidi valmistamine, mida kaunistavad erinevad litrid ja muud kirevas tehnikas tehtud detailid, võtab kümnel töötajal üle kahe nädala aega. Näiteks, taoliste jakkide hinnad võivad küündida kuni 6000 või enamgi euroni.
Roberta Eineri looming on hetkel müügil USA-s, Saks Fifth Avenue kaubamajas.
Vaata võidukollektsiooni moegaleriid!
Kuidas meeldib?


description: Arheoloogid leidsid Hiinas 2500 aastat tagasi maetud inimese jäänused, surnu oli mähitud seni säilinud «kanepivaipa».

title: Video: 2500 aastat tagasi surnud mees mähiti kanepisse

maintext:
Teadlased kaevasid Turpanis Jiayi surnuaial välja 240 iidset matmispaika, mille seas oli ka üks kanepiga matmine, edastab seeker.com.
Uurimine näitas, et 90-sentimeetrised kanepitaimed olid kasvatatud kohapeal ja need olid pandud umbes 35-aastaselt surnud mehe ülakeha ümber.
«Kanepitaimed olid pandud nagu vaip rinnale, oletada võib, et tegemist oli mingi rituaaliga, mis aitas surnul teispoolsusse jõuda,» selgitas Hiina teaduste akadeemia arheoloogiaosakonna esindaja Hongen Jiang.
Mees oli maetud puidust kirstus, pea all oli tal punane padi, kehale oli diagonaalse mustrina paigutatud kanepitaimed, mis nagu moodustasid vaiba.
Leiu süsinikmeetodil uurimine näitas, et mees maeti umbes 2800 – 2400 aastat tagasi ning hauas olnud taimejäänused on kanep.
Hauda pandud kanepitaimedele olid juured alles jäetud, kuid osadel taimedel oli õisik ära lõigatud. Alles jäänud õisikutel oli nii õisi kui juba poolvalminud vilju, mille tõttu sai oletada, et see mees suri ja maeti hilissuvel, kas augusti lõpul või septembri alguses.
Arheoloogide sõnul on see matmine Hiinas esimene, milles on leitud kanepit.
Veel näitas uuring, et kanep korjati vahetult enne mehe matmist, sellele viitavad lõikamis- ja surumisjäljed.
Jiangi arvates kasutati kanepit juba tuhandeid aastaid tagasi selles leiduvate psühhoaktiivsete ainete tõttu, sellele viitab leitud matmispaik.
«Leid kinnitab, et hilisel pronksiajal ja varajasel rauaajal kasutasid Kesk-Euraasias elanud hõimud kanepit nii rituaalides kui uimastina,» teatas hiinlasest ekspert.


description: Sotsiaalmeedias levib uus nuputamislehekülje Playbuzz poolt loodud visuaalne mõistatus, milles on koos palju sarnaseid värve.

title: Visuaalne mõistatus: kui palju on erinevat värvi täppe?

maintext:
Sotsiaalmeedias levib nuputamislehekülje Playbuzz poolt loodud visuaalne mõistatus, milles on koos palju sarnaseid värve.
Heleroosal taustal on täppe, millest osad on oranžid, osad punased ja osad tumeroosad, kuid milline värv jääb silma ja domineerib?
Ülesandes tuleb teha kindlaks, palju on erinevat värvi täppe. Lahendajate sõnul on raske seda teha, sest värvid on sarnased ja tekib segadus.
Esimeses ülesandes on täpid suuremad ja neid on vähem, kuid mida ülesanne edasi, seda väiksemad on täpid ja seda rohkem neid on.
Playbuzz lehekülg.


description: Vaata Elu24 videost, milliseid kollektsioone näidati Tallinn Fashion Week'i esimesel päeval!

title: Elu24 video! TFW esimese päeva kollektsioonid: Gita Siimpoeg, Raili Nõlvak, Kokomo Collection

maintext:
Eesti Kunstiakadeemia tekstiilidisaini 3. kursuse tudeng Gita Siimpoeg on julge ja karakterit täis moekunstnik, kes astub Tallinn Fashion Weekil üles esimest korda. Tema kollektsioon «Don't Call Me Baby» toob publikuni siidkleidid, 90ndatele iseloomuliku mässumeelsuse ning naiselikult pastelsed toonid, ühendades rõivastes nii selge attitude'i kui ka Saaremaa piigale omase maaläheduse. Kollektsioonis mängivad tähtsat rolli ka rüiuvaipadest inspireeritud mantlid ja kaelaehted, mis annavad üdini naiselikele siidkleitidele maskuliinsema varjundi.
Tallinna Ettevõtlusinkubaator tõi Tallinn Fashion Weeki moelavale Raili Nõlvaku ja Kokomo Collectioni - inkubantide loomingus on tähtsal kohal nii naiselikkus kui ka põnevaid detailid ning ootamatuid lõikeid ja vimkasid leidub mõlemas kollektsioonis. Raili Nõlvaku uus kollektsioon mängib geomeetrilise loogika ja vaoshoitud värvigammaga, poetades detailidesse ka intensiivsemaid värvielemente. Kokomo Collectioni värskeid rõivaid ehib aga litrisära ning brändi uus kollektsioon annab julge ja retrohõngulise stilistikaga minimalistlikele trendidele tugeva vastulöögi.


description: Nüüdiasegase maailmas on raske leida vaikusehetki ja just selle tõttu on vaikusest saanud suur väärtus.

title: Video: maailmas on hakanud levima vaikusetrend

maintext:
Vaikuse otsimisest valmis dokumentaalfilm «In Pursuite of Scilence», mis näitab, et vaikuse mõiste on väga lai ning erinevate inimeste jaoks erinev, edastab The Guardian.
Inimesed tunnevad end ebamugavalt, kui peavad kaua aega vait olema ja selle tõttu räägitaksegi pidevalt, ka siis, kui rääkimine on liigne. Kõige lihtsam on vaikida nende seltskonnas, keda me usaldame ja kes kuuluvad meie perekonda.
Viimasel ajal levib vaikimine ka võõraste juuresolekul, tekkinud on suured vaikimise ja meditatsiooni harrastajate kogukonnad, kuid on ka neid, kes käivad üksinda vaikust nautimas. Mitmed jooga- ja meditatsioonikoolid pakuvad vaikimise kursusi ja retriite. veel eelistatakse käia vaikust kuulamas looduskaunites kohtades.
Lisaks on neid, kes käivad üheskoos vaikides raamatuid lugemas või vaikusekohtingutel, nautides ühist söömaaega. Neil söömingutel ei ole lubatud rääkida, kasutada nutiseadmeid, kirjutada ega lugeda, süües tuleks võimalikult vähe helisid tekitada. Sellised lõuna- või õhtusöögid kestavad vähemalt kaks tundi.
Nii USAs kui mitmes Euroopa riigis on söögikohti, mis pakuvad lõõgastavat vaikust neile, kes igapäevaselt peavad palju suhtlema ja kära sees olema.
«Vaikimist ja vaikust on läbi sajandite peetud ebamugavaks ja pelutavaks, kuna ei teata, mida kaaslane mõtleb ja plaanib. Sotsiaalases plaanis on rääkimist alati peetud sobivamaks kui vaikimist, sest varasemal aja võidi vaikimist pidada solvanguks ja rünnakuks. Hääle kuuldavale toomine ja hääle kuulmine annab kindlustunde, et kõrval on inimesi ja see peletab üksindust,» selgitas Briti Brightoni ülikooli psühholoog Matthew Adams.
Adams on pikka aega uurinud vaikimise ja vaikuse kultuurilist, sotsiaalset ja psühholoogilist mõju.
«Vaikimine esitab väljakutse ja sellel on mitmeid sotsiaalseid eeliseid. Vaikides jälgitakse partnerit või kaaslast rohkem, et kehakeele ja silma vaatamise abil temast aru saada. Samuti aitab vaikuses olemine lõhkuda vanu käitumismustreid ja mõttelõngu ning võib tekkida uute värskete ideede laviin,» selgitas psühholoog.
Ta lisas, et mõnda aega vaikuses olnud inimesed suudavad paremini kaaslaste juttu kuulata, kuna nende aju on varasemast lärmist, jutuvadadest ja helidest puhastunud.


description: Juba ammu on teada, et ämblikud kuulevad helisid jalgadel olevate karvade abil, mis reageerivad helivibratsioonile ja õhuliikumisele.

title: Ämblikud kuulevad "jalakõrvade" abil väga hästi

maintext:
Kui varem arvati, et ämblike kuulmine ulatub vaid paari sentimeetri ehk nende kehapikkuse kaugusele, siis uue uuringu kohaselt võivad need putukad kuulda helisid, mis on kuni viie meetri kaugusel, edastab newscientist.com.
USA New Yorgi Cornelli ülikooli teadlane Gil Menda ja ta kolleegid uurisid hüpikämbliklaste hulka kuuluvaid Phidippus audax ämblikke, kes arvati orienteeruvat nägemise ja mitmesugustelt objektide tekitavate vibratsioonide abil. Ämblike aju külge pandi mikroelektroodid, mis näitasid, kuidas neuronid reageerivad erinevatele helidele nagu näiteks tooli vastu põrandat tõmbamisele ja plaksutamisele, mida tehti ämblikest 3 – 5 meetri kaugusel.
Menda sõnul osutus uuring üllatavaks, kuna ämblikud reageerisid helidele, mis kostsid rohkem kui kolme meetri kauguselt ehk nende 350 kehapikkuse kauguselt.
Uuring näitas, et ämblikud võtsid sisse kaitseasendi, kui kuulsid madalsageduslikku, 80 – 400-hertsist heli, mis meenutas madalat üminat. See näitas, et ämblikud kuulevad kaugelt kostvaid helisid, mis aitavad neil mõne linnu või looma saagiks langemisest pääseda.
Järgmised katsed kinnitasid, et ämblikud registreerivad helisid oma jalakarvadega. Kui Menda puudutas ämblike jalakarvu, siis reageerisid sellele nende ajus olevad neuronid, mis tavaliselt reageerivad helidele. Teadlased tegid veel ühe katse kajavabas kambris eesmärgiga, et ämblikud ei reageeriks kajale, vaid algsele helile. Ka siis saadi tulemuseks, et ämblikud kuulevad jalgade abil.
«Kõigi ämblike jalgadel on karvad, mis töötavad nagu «kõrvad». Seega kuulevad jalgadega mitte ainult uuritud liigi esindajad, vaid ka teiste ämblikuliikide isendid. Ämblikud kuulevad märgatavalt kaugemal asuvaid helisid, kui vaid mõne sentimeeri kaugusel tekkivaid,» teatas teadlane.
Teadlastemeeskond tegi katseid veel teiste ämblikega ja saadi samasugune tulemus.
«Ämblikud kuulevad inimesi liikumas ja rääkimas ning seda võrdlemisi suures raadiuses. Kui märkan oma kodus või mujal ämblikke, siis tekitan erinevaid helisid uurimaks, kuidas nad reageerivad. Mõnikord nad reageerivad, mõnikord mitte,» teatas Menda.
USA Ohio Cincinnati ülikooli teadlase George Uetzi teatel kuulevad ämblikud õhus levivaid helisid ka oma võrgu abil, kuid suur osa ämblikest kasutab selleks jalakarvu, mis reageerivad helivõngetele ja õhuliikumisele.


description: Raadio Uuno asemel läheb peagi eetrisse uus raadiojaam MyHits.

title: Raadio Uuno asemel tegevust alustav raadiojaam sai nimeks MyHits

maintext:
Mis on uue raadiojaama nimi ja millal see eetrisse jõuab?
Juba praegu on kuulda uue raadiojaama sagedustelt uuele jaamale omaseid rütme. Uus raadio alustab juba tuleval esmaspäeval 17. oktoobril ja selle nimi on MyHits!
Milline on MyHits'i programm ning muusika?
Programmi ja muusikavaliku oleme kokku pannud vastavalt sellele, mida rahvas meile rääkis ja mida rahvusvaheliste koostööpartnerite uuringud meile näitasid. Need uuringud olid eriti põnevad - tehtud vastavalt sihtrühmadele ja nende jooksvale muusikaeelistusele piltlikult öeldes reaalajas. Seega saame öelda, et MyHits sündis otseses mõttes raadiojaama sihtrühma abiga ja viib selle soovid omakorda kokku maailmatasemel produktsiooniga. Testime järjepidevalt sihtrühmas muusikat, et leida kuulajatele kõige rohkem meeldivaid lugusid. Uue raadiojaama mõte ongi jälgida kiivalt rahvusvahelisi trende ja tuua neid igaüheni.
Kes on MyHits'i tegijad?
Juba esmaspäeva hommikul kell kuus kostuvad meie sagedustelt hommikuprogrammi juhtide Indrek Vaheoja ja Piret Laose lõbusad hääled. Teiste tegijate pealt veel saladusloori ei tahaks tõsta, aga neid on ja nad on põnevad, teistmoodi.
Kust ma MyHitsi kuulata saan?
Võimalusi on mitu. Raadiost leiab MyHits’I sagedustelt (Tallinnas 97,2MHz, Tartus 97,2MHz, Pärnus 91,0MHz, Võrus 92,3MHz, Põlvas 92,3MHz, Kesk-Eestis 97,4MHz, Saaremaal 97,4MHz, Rakveres 89,8MHz, Lääne-Eestis 99,8MHz, Muhumaal 104,5MHz ). Appid leiab nii AppStorest kui ka Google Playst. Meid leiab ka kodulehelt www.myhits.ee, Facebookist, Instagramist, Snapchatist no tegelikult alates järgmisest nädalast leiab meid kuhu iganes sa vaatad.


description: Esimese maailmasõja ajastu laev Britannic, mida kutsutakse ka Titanic 2, on Egeuse mere põhjas olnud 100 aastat, kuid nüüd teatas kreeklasest sukeldumisklubi omanik Yannis Tsavelakos teatas, et tahab teha kunagisest laevast veealuse teemapargi, mille abil meelitada sukeldumisest huvitatud turiste Kreekasse.

title: Titanicu sõsarlaevast Britannicust plaanitakse teha veealune teemapark

maintext:
Tsavelakos on aastaid Kreeka vetes korraldanud sukeldumiskursusi ja sukeldumisi ning tema sõnul on laevavrakid unikaalsed, edastab foxnews.com.
Hiljutissel mereteemalisel konverentsil käis ta välja plaani teha Britannicust, kuid ka Kea saare piirkonnast teemapark.
Laevafirma White Star Line laevad Olympic, Britannic ja Titanic valmisid 1911. aastal, moodustades Olympic laevaklassi.
Kui uppumatuks peetud Titanic 1912. aastal uppus, lisas Belfasti laevaehtusfirma Harland and Wolff Britannicule ja Olympicule lisa päästepaate ja –veste, tugevdas laevakere ja paigaldas võimsamad seadmed.
Kõik kolm alust olid mõeldud liinilaevadeks Atlandi ookeanil. Kuid Esimese maailmasõja puhkedes said Britannicust ja Olympicust ujuvhaiglad. Pärast Esimest maailmasõda jätkas Olympic Atlandi liinilaevana kuni 1930. aastate keskpaigani.
Britannic oli 21. novembril 1916 seilamas Egeuse mere põhjaosas asuva Lemnose saare juurde, et sealt võtta pardale haavata saanud Briti sõdurid. Arvatakse, et Britannic sai Kea saare juures sakslaste torpeedotabamuse. Kui Titanic uppus kahe tunniga, siis Britannic 55 minutiga.
Britannicu pardal olnud 1065 inimesest uppus vaid 30.
120 meetri sügavusel asuva Britannicu vraki leidis 1975. aastal tuntud prantslasest mereuurija Jacques Cousteau.
Kreeka võimud korraldasid selle kuu alguses merenduskonverentsi, kus esinesid ajaloolased, sukeldumiseksperdid, okeanograafid ja laeval hukknute järeltulijad, et arutada Britannicu tulevikku ja selle laeva 100. hukuaastapäeva tähistamist.


description: Austerlasest helikopteripiloot ja ekstreemsportlane Felix Baumgartner sai maailmakuulsaks Mehhiko kohal 2012. aastal tehtud stratosfäärihüppega 39 kilomeetri kõrguselt, kuid nüüd süüdistatakse teda sponsorfirma Red Bulli mittemainimises enne hüpet.

title: Baumgartner unustas enne stratosfäätihüpet mainimast Red Bulli

maintext:
Austria meedia ja The Locali andmetel teatas Red Bulli juht Dietrich Mateschitz Baumgartnerile, et ta vedas neid alt, kuna ei maininud nende firmat kuigi maailma pilgud olid temale suunatud ja nemad olid rahastajad.
Baumgartner pidi vahetult enne hüpet ütlema: «See on Red Bull maailm», kuid ta ütles: «Hakkan nüüd kodu poole liikuma».
Baumgartner ületas kosmosest vabalangemise helikiiruse, mis on 1235 kilomeetrit tunnis. Esmalt saadi ta kiiruseks 1342 kilomeetrit tunnis, kuid kontroll näitas, et ta kiirus oli veelgi suurem, 1357 kilomeetrit tunnis.
Baumgartner saavutas suure kiiruse väikese õhutakistuse tõttu. Kümne minuti pikkuse hüppe ajal oli ta vabalangemises neli minutit ja 22 sekundit. Ekstreemsportlase langevari avanes 1,6 kilomeetri kõrgusel maapinnast.
Red Bulli juht Mateschitz tegutses varem hambapastaäris, kuid siis sai aru, et energiajoogid on tulusam äri, sest need olid küll populaarsed Aasias, kuid mitte veel Euroopas.
Ta asutas Red Bulli firma, mis on väga edukas. Red Bullil on pikka aega olnud oma vormel-1 meeskond, mille insenerid said 2010. aastal vormel-1 parimate inseneride tiitli ja piloot Sebastian Vettel maailmameistritiitli. Nad kordasid sama 2011., 2012. ja 2013. aastal.


description: Eesti popimaid ja viljakamaid laululoojaid Vaiko Eplik on valmis saanud 9. sooloplaadi. Radar käis tema Rapla kodustuudios tutvumas loomeprotsessiga ning külastas bändiproovi, kus õnnestus üles võtta terve plaadi nimilugu «Kirevase», mille videot saame nüüd ka avalikkusega jagada.

title: Kuula! Vaiko Eplik on valmis saanud oma üheksanda sooloplaadi!


description: Saksamaal tekitab viha süürlasest põgenik, kes saab seal oma nelja naise 22 lapse eest suurt sotsiaaltoetust, mis tuleb maksumaksjate rahast.

title: Sakslastes tekitab viha süürlane, kes saab nelja naise ja 22 lapse eest suurt toetust

maintext:
49-aastane Ghazia A põgenes 2015. aastal Türgi kaudu Saksamaale koos nelja naise ja 23 lapsega, kuid nüüdseks on kõige vanem tütar abielus ja elab Saudi Araabias, edastab Daily Mail.
Islami järgi tohib mehel olla kuni neli naist ning ta peab neid naisi kui ka ühiseid lapsi üleval pidama. Saksamaal on polügaamia keelatud, kuid millegipärast ei kehti see süürlasest mitmenaisepidaja suhtes.
Ghazial tuli Saksamaale elama asudes valida üks neist naistest ametlikuks abikaasaks, teised naised on lihtsalt pereliikmed. Kõige suuremat sotsiaaltoetust saavad põhinaine Twasif ja tema viis last, ülejäänud kolm naist ja nende lapsed saavad vähem.
Nad elavad Montabauris, mis sai kuulsaks sealt pärit «kamikaze» piloodi, odavlennufirmas Germanwings töötanud Andreas Lubitzi järgi. Enesetapukalduvusega piloot lendas Prantsusmaa lõunaosas vastu mäge, tappes nii enda kui veel 149 inimest.
Naabrite sõnul on pere jagunenud mitmesse linnaossa, mees elab põhiperega koos, kuid külastab sageli oma teisi peresid ning kõik ta pereliikmed on tema silmis võrdsed.
Sisserännanud süürlase lugu tekitas sotsiaalmeedias pahameeletormi ja üks finantssektoris töötav isik arvutas välja, kui palju läheb see põgenike pere Saksamaale aastas maksma. Arvutuste järgi saavad nad aastas 360 000 eurot, kuid ei ole teada, kui palju nad tegelikult saavad.
Sellel süürlasel oli kodumaal oma autoteenindusfirma, mille abil ta teenis piisavalt raha, et kõik oma naised ja lapsed sõja eest Euroopasse viia.
Põgenikekriitiliste sakslaste arvates muutuvad sellised juhtumid tavapäraseks, sest möödunud aastal saabus Saksamaale üle ühe miljoni põgeniku, kellel on suured pered.


description: Majutusfirma Airbnb otsib kirjutamisvõistluse abil kahte inimest, kes saavad võimaluse ööbida halloween'i ajal Rumeenias kurikuulsas Dracula lossis ja magada kirstus.

title: Pildid ja video: kaks õnnelikku saavad ööbida halloween'i ajal Dracula lossis kirstus

maintext:
Transilvaanias asuv Brani loss kuulus kunagi Valahhia vürstile Vlad III Draculale ehk Vlad Teivastajale, kes sai kuulsaks oma julmuste, tapmiste ja teibasse ajamiste tõttu, edastab Caters News.
Just see vürst tekitas legendi vampiir Draculast, kes vajas ellujäämiseks inimverd. Iirlasest kirjaniku Bram Stokeri romaan tegi Draculast maailmakuulsaks.
Airbnb korraldatud võistluse võitjatest saavad esimesed inimesed, kes üle 70 aasta Brani lossis ööbida saavad, paketis on ka lend Rumeeniasse ja romantiline õhtusöök. Pärast kehakinnitamist saavad kaks ööbijat end mugavalt seada sisse kirstudesse, mis on seest kaetud punase sametiga.
Võistluse korraldajad ei soovita kaasa võtta risti ega küüslauku, sest siis võib huvitav kogemus olemata jääda, kuna vampiiride ja krahv Dracula jaoks on need tapvad.
Võistluse võitmiseks tuli Airbnb`le kirjutada, miks oled kõige õigem inimene seal ööbima.
Halloween'i peetakse 31. oktoobril, see on kristlikus kultuuris kõikide pühakute päeva eelne püha. Selle juured peituvad paganausu lõikuspüha pidustustes.


description: Rootsis Solnas toimus täna hommikul politseioperatsioon, mille käigus peeti kahtlusalustena kinni seitse inimest, kes väidetavalt plaanisid koolitulistamist.

title: Rootsis peeti kinni seitse inimest, keda kahtlustatakse koolitulistamise plaanimises

maintext:
Rootsi meedia teatel käivitati politseioperatsioon pärast seda, kui Facebooki ilmus videoähvardus, et Stockholmi põhjaosa Solna koolis hakatakse inimesi tulistama ja selle kooli õpilased jagasid nimetatud videot.
Politsei sai teate ähvardusest kell 10.13 kohaliku aja järgi täna hommikul, koolihoones arreteeriti mitu inimest, kes väidetavalt tahtsid veresauna korraldada.
«Politseinikud küsitlesid nii õpilasi kui õpetajaid, et juhtunu kohta rohkem informatsiooni saada,» teatas politsei esindaja Towe Hägg.
Politsei ei täpsustanud, kas ähvardajad olid selle kooli õpilased või võõrad.
Kooli juhi teatel on olukord nüüdseks rahunenud ja õppetöö läheb edasi nagu tavaliselt.


description: Lauljatar Laura Põldvere, näitlejanna Inga Lunge, muusik Kalle Sepp, näitlejannad Liis Lass ning Adeele Sepp, muusikud Joosep Järvesaar ja Kristjan Kasearu ning näitleja Raivo E. Tamm panevad ennast taas proovile paroodiasaates «Su nägu kõlab tuttavalt».

title: Näosaate blogi! Andrus Vaarik Märt Avandile: miks selline iroonia ja sarkasm, eriti vanemate inimeste suhtes?

maintext:
Täna on Tanja Mihhailova, Olav Osolini ja Andrus Vaariku kõrval külaliskohtunikuks lauljatar Eda-Ines Etti.
Viienda näosaate parodeerijad ja parodeeritavad
Raivo E. Tamm - Meisterjaan
Adeele Sepp - David Bowie
Liis Lass - Velikije Luki
Kalle Sepp - Jüri Pootsmann
Inga Lunge - Hovery Covery
Laura Põldvere - Anu Kaal
Kristjan Kasearu - HIM
Joosep Järvesaar - Hovery Covery
Viienda näosaate ettevalmistused / TV3
Kalle Sepp kehastus Jüri Pootsmanniks ja tõi lavale oma versiooni eurolaulust «Play».
Olav Osolin: See kõik oli väga armsalt tehtud. Ma ise oleks oodanud isegi rohkem seda käeliigutust ja muidugi lõpuks ma vaatasin, kas see lõpeb ilma kaarditrikita. Sümpaatne sissejuhatus. Punkte ma ei julge siin hakata lubama, sest muidu on nagu Eurovisiooniga - algul on kõik jube vaimustunud ja pärast tuleb välja, et tegelt läheb nii, nagu läheb.
Tanja Mihhailova: Mulle just meeldis, et käis ei olnud liiga palju. Ta ei olnud nagu nõme või ülepandud. Mulle väga meeldis sinu tämber, eriti kõrgetes kohtades. Sa laulsid ja tegid järele oma väikse pipraga. Mulle väga meeldis.
Eda-Ines Etti: Kõikidel on ilmselt hästi värskelt meeles, kuidas Jüri esines aasta esimeses pooles. See oli maitsekalt tehtud ja sa ei pingutanud üle. See oli paroodia, aga sinu hääl oli tõesti väga hästi tabatud. Minu arvates oli see väga hea number.
Andrus Vaarik: Mind hämmastab see, et žürii hakkab mingile konsensusele jõudma. Meil hakkavad tekkima mingid reeglid hindamiseks. Tõesti, kui võtta kriteeriumiks see, et esineda tuleb maitsekalt ja intelligentsele publikule... Iga esineja võiks mõelda, kas ta ise tahaks sellist asja näha, mitte püüda meeldida mingile abstraktsele, mitte kõige parema maitsega inimesele, siis on see väga hea. Sa olid selle parim näide praegu.
Kristjan Kasearu esitas HIMi superhitti «Join Me In Death».
Tanja: See number oli väga hästi tehtud, sest see tunne oli õige. See mees on ülidramaatiline, kuid samas üritab seksikas olla... See kõik oli natuke aegluubis. Mulle meeldis ka tämber, just need kõrged falsetikohad.
Ines: Mulle tundus ka, et sa ikka valdasid seda Ville Valo karakterit. Otsast lõpuni täitsa hästi kohe. See liimitud laulumaneer, et üks noot voolab teiseks, on päris raske saavutada ja see tuli sul väga hästi välja. Mulle meeldib see aura, mille sa lõid sinna, ja sa tabasid väga hästi HIMi aurat.
Andrus: Mulle meeldib, kuidas sa töötad. Nagu Kalle puhulgi just nimelt see peenmehaanika, et kaifid süvenemist neisse detailidesse. Ma ei tea, meie saade võiks esitada litsentsitaotluse, et pärast võiks mingi diplomi anda. Sa ei ole ju näitleja. Ja need, kes on juba näitlejad, võiksid magistri saada. Ma arvan, et punktide jagamisega on jälle peavalu lahti, sest võta üks ja viska teist.
Raivo E. Tamm võttis ette Meisterjaani ja tema «Parmupillihulluse».
Ines: Mulle meeldib, kui siin saates naerda saab. Tore oli seda lugu laivis näha ja see oli päris lõbus. Ja uskumatult hästi sobib see soeng sulle, nii et võid juukseid pikemaks kasvatada küll.
Märt Avandi: Mina olen Inesega nõus - kindlasti oli see muuhulgas ka päris põnev.
Andrus: Miks selline iroonia ja sarkams, eriti vanemate inimeste suhtes? Ma ei saa aru. Raivo, braavo! Hea on näha, et oled hääle tagasi saanud. Mul on nii kahju sellest Tarmo Pihlapist, mis läks angiini või bronhiidi taha. Võimas, suurepärane! Jälle ma näen, kuidas Meisterjaan tuleb sinu sisse ja võtab selle Raivo üle. Ja ei nori Raivo kallal! Tere tulemast suurde mängu!
Olav: Alguses ma vaatasin, et Baruto, aga natuke kõhnavõitu. See lugu on üks Eesti eelvooru parimaid lugusid, väga nutika tekstiga. Hästi lahe number ja mulle koledasti meeldis. Su vorm on taastunud!
Tanja: Mulle kohutavalt meeldis, mida sa täna tegid. Laulmine, liigutused ja parmupill, mida sa oskasid väga hästi mängida... Väga hea number!


description: Üldsusele väljakuulutamata, kuid kinnitatud artistide esinemise tõttu juunis toimuval teisel üritusel Eestis tühistas suurfestival We Love The 90s Thomas Andersi ja E-Type-i esinemised oma festivalil. "Me ei soovi oma külastajatele pakkuda arstiste, kes esinevad Eestis paar kuud enne meie festivali," ütles We Love The 90s peakorraldaja Sten-Erik Jantson.

title: Konkurents kahe retrofesti vahel!

maintext:
Segadus on toimunud siiski eeskätt kõne all olevate artsitide managementide ja neid vahendavate agentide tõttu, kuna just nemad tegid Eestisse esinejatele topeltreserveeringud lausumata sellest sõnagi kohalikele korraldajatele. Samuti ei ole juunis toimuv teine üritus teinud piisavat teavitustööd tarbijatele, kes täpselt esinevad nende üritusel.
We Love The 90s otsib lähiajal Thomas Andersi ja E-Type-ile väärilised asendajad. Kuna piletiostu süsteemist ei jõutud osta pileteid nii kiiresti ajavahemikul, mis jäi uudise väljakuulutamise ja artistide esinemise tühistamise vahele, siis õnneks pole ka tarbijatel vajadust muretseda piletite ümbervahetamise pärast.
We Love The 90s on kinnitanud 24.-26. augustini Tallinna Lauluväljakul toimuvale festivalile Corona, 2 Unlimitedi, Cascada, Sash!-i, Benassi Bros.-i ja Groove Coverage-i.
"Kindlasti avaldame juba uued artistid lähinädalatel," lubavad korraldajad.


description: «Su nägu kõlab tuttavalt» seekordses osas selgusid järgmisel pühapäeval parodeeritavad.

title: Tarmo Pihlap ja Spice Girls korda kaks! Loe, kes kehastab keda neljandas näosaates

maintext:
GALERII: Kolmas näosaade on läbi! Vaata pilte otse stuudiost!
Kolmas näosaade on jõudnud võiduka lõpuni! Saatest väljus võitjana Kalle Sepp, kes kehastus koos Andrus Vaarikuga Modern Talkinguks. Kõike, mis toimus kohapeal, näed meie galeriist, nii et viska pilk peale!


description: Rootsi meedia haksledab mõnuga naaberriigi Norra tippsuusatajat Therese Johaugi tabanud dopinguskandaali, kirjutades et norrakad on koos Johaugiga pisarates ja küsivad, et kuidas see juhtuda sai.

title: Rootsi meedia: Norra on koos Johaugiga pisarates küsides, et kuidas see sai juhtuda

maintext:
Samas tuntakse 28-aastasele Johaugile kaasa, et ta oma naiivsuses tarbis keelatut, kahjustades sellega rängalt enda ja teiste Norra suusatajate mainet.
Norra on tuntud murdmasuusariik, kus suusatajad on «kuningad» ja «kuningannad», kuid nüüdne skandaal tundub nad olevat troonilt tõuganud.
Norra suusaföderatsioon teatas, et seitsmekordsele maailmameistrile ja kolmekordsele olümpiavõitjale Therese Johaugile 16. septembril tehtud dopingutest oli positiivne. Keelatud ainet klostebooli leidus päikesepõletuskreemis Trofoderminis, mille talle andis Norra suusakoondise arst Fredrik Bendiksen, kes võttis juhtunus vastutuse. Johaug määris keelatud ainet sisaldavat kreemi huultele augustis Itaalias, kus toimus kõrgmägede treeninglaager. Kreem osteti Itaalia apteegist, kuid ei kontrollitud, mida see sisaldab.
Rootsi suusajuhtide sõnul ei oleks nemad sellisesse «ämbrisse astunud», kuna Rootsi suusakoondisel on vajalikd ravimid treeninglaagrites ja võistlustel kaasas, mitte neid ei osteta juhuslikest kohtadest.
Veel üks aasta tagasi teatasid nii Norra kui Rootsi meedia, et nende riikide murdmaasuusatajad on dopinguvabad, kuid dopingu abi kasutavad venelased, soomlased ja austerlased.
Siis nenditi, et Norras ja Rootsis ei ole murdmaasuusatajad kunagi süstemaatiliselt ega regulaarselt keelatud aineid tarbinud ning seda näitavad nii puhtad testid kui saadud medalid.
Rootslaste teatel on nemad tõesti dopingupriid, kuid seda ei ole enam Norra, mille suusajuhid peavad pingutama, et skandaalig hakkama saada ja hea maine taastada.


description: Äsja uue albumi «Ellipsis» välja andnud Šoti rokkbänd Biffy Clyro andis neljapäeval Saku Suurhallis Baltikumi ainsa kontserdi.

title: Galerii: Biffy Clyro hullutas Saku Suurhallis fänne

maintext:
Biffy Clyro: šotlastele meeldib kaevelda
Neljapäeval Tallinnas esinev Biffy Clyro koosneb kolmest isikust: lauljast ja kitarristist Simon Neilist ning kaksikvendadest James ja Ben Johnstonist, kes mängivad vastavalt bassi ja trumme. Nende rokkmuusika on selline, mis nõuab mängijatelt head pillikäsitsemisoskust, selles sisalduvad progeroki elemendid. Muusikaauhindu on nad saanud üksjagu, plaategi on müüdud ja kontsertidel on neil energiat rohkem kui plaatidelgi.


description: USA presidendi Barack Obama abikaasa Michelle Obama on oma mehe ametiaja jooksul olnud populaarsem kui ta mees ning ta toetajad loodavad, et temast saab kunagi USA president.

title: Kas Michelle Obama võib kunagi presidendiks kandideerida?

maintext:
Huffington Posti teatel ei ole Barack Obama naisel poliitilisi ambitsioone ja ta ei kandideeri 2020, 2024 ega kaugemas tulevikus demokraatide presidendikandidaadiks.
Michelle Obama on avaldanud toetust nüüdsele demokraatide presidendikandidaadile Hillary Clintonile ja esinenud toetusavaldustega Clintoni kampaaniasündmustel.
USA hiljuti tehtud küsitluse kohaselt soovib 64 protsenti ameeriklastest 52-aastast Michelle Obamat näha tulevikus presidendikandidaadina.
Barack Obama andis möödunud reedel intervjuu raadiosaates «Sway in the Morning» ja teatas, et ta naisel ei ole ambitsioone kandideerida presidendiks.
«Ta ei soovi kandideerida. Ta on andekas ja ma olen tema üle väga uhke, kuid Michelle on tegudeinimene ja liiga kannatamatu selleks, et viia läbi pikaajalist presidendikampaaniat. Võin seda oma kogemustele toetudes kinnitada,» teatas president Obama.
Michelle Obama on oma varasemates intervjuudes rõhutanud, et ameeriklased ei näe järgmist Obamat presidendiks kandideerimas, sest peres on kaks tütart, kes soovivad normaalselt elu ja neile on piisav, et üks vanem on olnud kaks ametiaega järjest president.
Michelle Obama sõnul on tal käsil mitmeid poliitikaväliseid projekte, mis talle huvi pakuvad ja pärast seda, kui ta enam ei ole esileedi, ta jätkab nendega.
«Ma ei taha presidendiks kandideerida. Ma kindlasti ei tee seda, sest väljapool Valget Maja on elu, mis on mulle sobivam. Esileedina on mul piirangud, mida tavakodanikuna ei ole ning ma ei taha, et inimesed kuulaksid minda vaid sellepärast, et olen presidendi abikaasa. Oma panuse ühiskonda saab anda mitmel viisil, ka nii, et ei olda USA president,» teatas praegune esileedi.
Obamad valmistuvad lahkuma Valgest Majast, Barack Obama viimane tööpäev on 20. jaanuaril 2017.
Obamad jäävad pärast Barack Obama presidendiaja lõppu elama Washingtoni, kuna noorem tütar, 15-aastane Sasha tahab seal keskkooli lõpetada.


description: Ameeriklasest keskkonnaaktivist kannab üks kuu enda tekitatud prügi kaasas, tahtes sellega tõstas kaaskodanike teadlikkust keskkonnaprobleemidest ja raiskamiskultuurist.

title: Pildid ja video: "prügimees" kannab ühe kuu enda tekitatud prügi kaasas

maintext:
Rob Greenfield liigub oma katse «Trash Me» raames kilekottidesse pandud prügiga New Yorgis juba kaks nädalat, edastab AFP.
Keskkonnaalal töötav mees on uurinud ameeriklaste tarbimisharjumusi ja tema andmetel toodab keskmine ameeriklane päevas kaks kilogrammi prügi.
Mees sööb näiteks kiirtoite nagu pitsa, hamburgerid ja friikartulid ja joob mullijooke, ta paneb tühjad pakendid kilekottidesse, millega liigub päevas seitse tundi ringi.
«Tahan kaaskodanikud üles äratada, kuna ei saada aru, kui palju prahti tekitatakse. Viskame prahi automaatselt ära mõtlemata, kui palju seda tegelikult on. Tahtsin teada, milline on ühe kuu jooksul tekkiv prügikogus ja seega hoidsin kõik ülejäägid alles,» selgitas ameeriklane.
Ta lisas, et esmalt tahtis ta ka biojääke kaasas kanda, kuid kuna nende riknemislõhn oli «tappev», siis ta loobus sellest.
Greenfieldi sõnul on inimesed tarbimiskultuuris nii sees, et enam ei mõelda, millal ja kuidas tarbitakse ning kui palju prügi tekitatakse.
Keskkonnaaktivist on katsetanud ökoelu, elades ühe aasta Californias San Diegos katseks majas, kus puudus kraanivesi ja elekter ning oli kuivkäimla.
Mees teeb 19. oktoobril lõppevast «Trash Me» projektist dokumentaalfilmi.
Organisatsiooni GrowNYC andmetel teitavad New Yorgi elanikud iga päev 12 000 tonni jäätmeid.


description: USA vabariiklaste nüüdse presidendikandidaadi Donald Trumpi  1987. aasta menuraamatu «The Art of the Deal» variautori Tony Schwartzi sõnul võib Trump presidendiks saades kehtestada sõjaseisukorra.

title: Variautor: Trump kehtestab presidendiks saades sõjaseisukorra ja suukorvistab ajakirjanduse

maintext:
Schwartzi sõnul kahetseb ta nüüd, et oli nõus nimetatud raamatu variautoriks hakkama, edastab The Independent.
Variautori sõnul tunneb ta Trumpi juba pikka aega ning kui Trump saab presidendiks, siis suure tõenäosusega kehtestab ta USAs sõjaseisukorra, ründab sõltumatut ajakirjandust ja võtab sihikule teda kritiseerinud isikud.
«Trump on sisemiselt väga nõrk ja selle tõttu üritab ta riigijuhina karmi meest mängida. Igatahes tema kätte ei tohi tuumanuppu anda, kuna ta võib sellele vajutada lihtsalt selleks, et oma vaenlastele meelehärmi valmistada,» lisas Schwartz.
Variautori arvates on ameeriklased hakanud mõistma, kui ohtlik Trump olla võib, kuna ta on ründav ja ta enesekontroll on madal.
Schwartz andis sel suvel intervjuu väljaandele The New Yorker, milles esmakordselt rõhutas Trumpi ohtlikkust. Samas ta väljendas kahetsust, et aastakümneid tagasi sellist meest aitas ja oli meeskonnas, mis lõi temast pildi, kui edukast ärimehest.
«Sain ülesandeks teha neandertallasest 20. sajandi edukas ärimees, kellel kunagi viltu ei vea. Nüüd ei meeldi mulle, et ma tegin ta märgatavalt edukamaks ja kenamaks, kui ta tegelikult on,» lisas variautor.
Schwartz on Trumpi alates valmiskampaania alguses mitmel korral kritiseerinud, kaasa arvatud ta äärmuslike seisukohtade pärast.
«Trump on selline inimene, kellele ei meeldi, kui temaga ei nõustusta. Selle tõttu võib ta tahta vabale ajakirjandusele suukorvi pähe panna. Ta võib võtta eeskuju näiteks Venemaa presidendist Vladimir Putinist, kes seda on juba teinud,» lisas Schwartz.
Variautori arvates on Trump presidendiks saades piisavalt kättemaksuhimuline, ta teeb elu põrguks kõigil neil, kes teda milleski, kaasa arvatud seksuaalses ahistamises süüdistanud on.
«Trump on kõige ohtlikum inimene, keda olen kohanud, samas ei pea ma teda läbi inimkonna ajaloo kõige ohtlikumaks, kuid sel mehel puudub südametunnistus ja kaine mõistus,» lisas variautor.
Schwartzi arvates on Trumpi presidendina võrdlemisi lihtne sõjaseisukorda kehtestada, kuna teda toetavad politseijuhid, mitmed kõrged sõjaväelased ja paremäärmuslased.
Trump on jälginud Schwartzi rünnakuid teatades, et variautor on lihtsalt loll demokraadist kandidaadi Hillary Clintoni toetaja, kellel ei ole iseseisvat mõtlemist ja selle tõttu ta ongi ainult variautor, mitte tegelik autor.


description: Rootsi Akadeemia üritas päevi saada kontakti ameeriklasest muusiku Bob Dylaniga, et talle teatada Nobeli kirjanduspreemia määramisest, kuid teda oli väga keeruline tabada.

title: Bob Dylan andis märku, et teab Nobeli kirjanduspreemia saamisest

maintext:
Dylan andis nüüd oma kodulehel märku, et ta on Nobeli kirjanduspreemia saamisest teadlik, kuid seal ei ole kirjas, kas ta selle vastu võtab, edastab Daily Mail.
75-aastane muusik sai selle maineka preemia raamatu eest «The Lyrics 1961 - 2012», mis räägib tema laulusõnadest. Dylani leheküljel reklaamitakse nüüd ta raamatut, et tegemist on Nobeli kirjanduspreemia saanud teosega.
Samas ei ole muusikastaar veel avalikult sel teemal sõna võtnud, jäädes vaid leheküljel ilmunud teate juurde.
Teisipäeval teatas Rootsi Akadeemia esindaja Sara Danius, et nad on loobunud Ameerika trubaduuri otsingutest, kuna temaga on võimatu kontakti saada. Nad üritasid Dylanit tabada nii telefonitsi kui e-kirjade abil, kuid see ei õnnestunud ja nad loobusid.
Kuna Dylani kodulehele ilmus märge, et ta on saanud oma teose eest Nobeli kirjanduspreemia, siis oletatavalt osaleb ta 10. detsembril Stockholmis Nobeli galal, kus kuningas Gustaf XVI Adolf annab Nobeli preemiad üle.
Varasemast on teada, et mitu Nobeli kirjanduspreemia saajat ei ole läinud Stockholmi auhinda kätte saama. Näiteks jäi 2004. aastal selle preemia saanud Elfriede Jelinek koju, tetades et tal on sotsiaalfoobia. 2005. aastal puudus Nobeli galalt Harold Pinter ning 2013. aastal Alice Munro. Nad mõlemad vabandasid end terviseprobleemidega.
Vaid kaks Nobeli kirjanduspreemia saajat on sellest ära öelnud. Boriss Pasternak tegi seda 1958. aastal nõukogude võimude survel ja Jean-Paul Sartre ei soovinud seda saada 1964. aastal, kuna selline autasu talle ei meeldinud.
Dylani laulud ja laulusõnad on mõjutanud paljusid muusikasõpru ja muusikuid, ta on esimene laulukirjuta, kes sai Nobeli kirjanduspreemia.
Lisaks Bob Dylanile kandideerisid sel aastal Nobeli kirjanduspreemiale Salman Rushdie, Adonis ja Ngugi wa Thiong´o.
Bob Dylani lehekülg.


title: Eesti baaridaam Hirja Niit baarmenite maailmameistrivõistlustel hõbemedalil!

maintext:
Jaapanis Tokios 16-21. oktoobrini toimunud baarmenite maailmameistrivõistlustel võidutses taas kahekordne baarmenite Eesti meister Hirja Niit.
Rahvusvahelise Baarmenite Assotsiatsiooni (IBA) poolt ellukutsutud maailmameistrivõistlused toimusid tänavu juba 65-ndat korda, esimesel korral tuldi võistluseks kokku 1951. aastal kui eelmärgitud organisatsiooni seistme riigi poolt loodi. Tänaseks kuulub assotsiatsiooni 65 riiki ning iga-aastane oodatuim üritus on kindlasti baarmenite kokteilivõistlus.
Short Drink ehk Sour kategooria kokteilivõistlustel saavutas eestlane Hirja Niit oma kokteiliga auväärse 2. koha. Sama kategooria maailmameistriks krooniti Jaapani baarmen Kenji Tsubokura. Kolmanda koha saavutas armeenlane Stepan Abrahamyan.
Flairi finaali võitis Poola esindaja Marek Posluszny, teiseks tuli Hispaania showbaarmen Leonardo Galvez Calderon, kolmandaks flairis ennast Danielo Oribe Uruguayst. Eestlane Georgi Voomets kahjuks seekord finaalikohale ei jõudnud.
Maailma parimaks kokteiliks tunnistati superfinaalis Hirjaga koos võistelnud jaapanlase Kenji Tsubokura kokteil “The Best Scene.”
Venus Club ja Jahtklubiresto üks omanikke ja baarmene Hirja Niit sai pääsme baarmenite maailmameistrivõistlustele kevadel, kui ta võitis siinsed EBA poolt korraldatavad Eesti meistrivõistlused.
Hirja tõi võistlustel inspiratsiooniallikatena välja Jaapani uhked kirsiaiad ning sidus oma kokteili koostisosad teatavaks sillaks Jaapani ja Eesti vahele. Hirja on saavutatu üle õnnelik ning väga tänulik oma toetajatele ja kaasaelajatele.
EBA president Margit Kikas: “Eesti on pääsenud maailmameistrivõistlustel juba viimasel viiel aastal järjest medalikohtadele. Seega võib julgelt väita, et Eesti baarmenid on maailmas väga hinnatud kokteilimeistrid.”
Tänavusest võistlusest võtsid osa 57 riigi rahvusvaheliste baarmenite võistluste võitjad, keda hinnati nii kokteilide valmistamise, tehnika kui joogi maitse osas.
EBA asutati 26. mail 1994 Viru hotellis.
Alates 1995. aastast toimuvad igal aastal EBA meistrivõistlused, mille võitja esindab Eestit alates 2000. aastast rahvusvahelisel kokteilide maailmameistrivõistlusel. EBA on alates 1999. aastast IBA täisliige.
Hirja Niit 2. koha kokteil maailmameistrivõistlustel:
The Queen of Cherry
4 cl Angostura 1919
2 cl Luxardo Marachino
1 cl Teisseire Elderflower
2 cl lime juice, fresh
1 Egg white, white
2 Dashes Fe Brothers Cranberry Bitters


description: Viis aastat tagasi sattus Austraalia naistriatlonist Turia Pitt võisteldes keset maatikupõlengut, mille tõttu ta keha sai kahe kolmandiku ulatuses raskelt põletada.

title: Maastikupõlengus rängalt kannatada saanud naine võistles Hawaiil triatlonis

maintext:
BBC teatel on talle viie aasta jooksul tehtud 200 operatsiooni, millest osa on olnud naha ja kudede siirdamised. Kirurgidel tuli tal mitu sõrme amputeerida ja talle uus nina ehitada.
Austraallanna ei ole lasknud õnnetusel oma elu mõjutada ja on jätkanud sportimist, osaledes möödunud nädalalõpul mainekal, kuid samas raskel Hawaii Ironman triatlonil.
Pitt peab oma kehamuutuse ja sportimise kohta blogi, milles teatab, et on triatloniks treeninud aastaid.
«Arstid ütlesid, et ma ei saa põletushaavade tõttu enam joosta, kuid hoiatusest hoolimata asusin treenima. Otsustasin riskida ja näidata arstidele, et mu tervis on piisavalt korras, et treenida ja ühel päeval Ironmanil osaleda,» kirjutas austraalanna oma blogis.
Triatlon koosneb 3,8 kilomeetri pikkusest ujumisest, 180 kilomeetrisest jalgrattasõidust ja maratonijooksust.
29-aastane Pitt on naistriatlonistide seas 590. kohal ning tal kulus Hawaiil võistluse, mille kogupikkus oli 226 kilomeetrit, läbimiseks 14 tundi, 37 minutit ja 30 sekundit.
«Põletusvigastuste tõttu ei suuda ma oma kehatemperatuuri kontrollida ja selle tõttu pean keha pidevalt jälgima. Pean kasutama jahutavaid spordirõivaid ja jalatseid, mis on heledat värvi, kuna tume tõmbab päikest ja soojust ligi,» selgitas naine.
Lisaks on tal käe- ja jalavigastuste tõttu erikonstruktsiooniga jalgratas.
Kaevandusinseneriks õppinud naine on ka motivatsioonikõneleja ning ta kirjutas oma karmist kogemusest raamatu.


description: «Su nägu kõlab tuttavalt» neljandas osas loositi välja need staarid, kes astuvad lavale järgmisel pühapäeval.

title: Loe, keda parodeeritakse viiendas näosaates!

maintext:
Neljas näosaade on läbi ja meie toome teine seekordse saate parimad hetked! Vaata pilte sensatsioonilistest etteastetest meie galeriist!
Suurepärase külastuse üheksakümnendate teise poolde tegid seekord Liis Lass ning Adeele Sepp! Kuula videointervjuust tüdrukute muljeid ning emotsioone täpselt peale saate lõppu!
Tänase saate võitis uskumatult humoorikas Michalis Rakintzis ehk Joosep Järvesaar! Kuula, mida Joosep võidust ise arvas, ning mis kurikuulsatest kõrvadest edasi saab!
Meie oma Elvis ja Lenny, Geri ja Cher, Scooter ja Scatman
Eesti populaarseima telesaate «Su nägu kõlab tuttavalt» kaheksa peategelast avaldavad, mida ja keda nad parodeerides kõige rohkem kardavad ning mida on kellegi teise nahas enda kohta teada saanud.


description: Paavst Franciscus tegi täna ootamatu visiidi augustis maavärinas kannatadanud Kesk-Itaalia aladele, kaasa arvatud enim hävinenud Amatricesse.

title: Pildid: paavst tegi üllatusvisiidi maavärinas kannatada saanud Amatricesse

maintext:
Reutersi teatel raputas 24. augusti varahommikune maavärin sealseid väikelinnu ja külasid ning hukkus 297 inimest.
Paavst külastas Amatrices telklaagrit, kus elavad maavärinas ellujäänud ja ajutist kooli.
Paavst Franciscus koos kaaskonnaga, mida juhtis Rieti piiskop Domenico Pompii, viidi ka paikadesse, kus on varinguoht, kuid nende sealolemisel rakendati rangeid turvameetmeid.
Vatikani pressiesindaja Greg Burke kajastas Franciscuse külaskäiku Twitteris ja avaldas seal muu hulgas foto, millel paavst kätleb meest, kes maavärinas kaotas naise ja kaks last. Paavst kohtus samuti päästetöötajatega, kes varisenud hoonetest ellujäänuid ja hukkunuid otsisid.
Paavst sõnas möödunud pühapäeval, et tahab minna Itaalia keskosa maavärinapiirkonda külastama, kuid ei täpsustanud aega, kuna tahab rahvaga kohtuda silmast silma ja ilma liigse meediakärata.
24. augustile Kesk-Itaaliat raputanud maavärina magnituud oli 6,2 ja see tabas piirkonda kell 3.36 kohaliku aja järgi.
Maavärina epitsenter oli Accumolis ja hüpotsenter nelja kilomeetri sügavusel. Mavärinale järgnesid sajad järeltõuked.
297 hukkunust 234 kaotasid elu Amatrices, 49 Arquata del Trontos ja 14 Accumolis. Vähemalt 365 inimest sai vigastada. Ehitiste rusudest saadi elusana kätte 238 inimest, kellest 215 olid Vigili de Fuocos ja 23 Soccorso Alpinos.
Seni elab 2100 inimest telklaagrites ja ajutistes majutuspaikades.


description: Valmis uus dokumentaalfilm «I Am Bolt» maailma kõige kiiremaks meheks tituleeritud jamaicalasest sprinterist Usain Boltist, kelle elu pannakse mikroskoobi alla.

title: Video: maailma kõige kiirem mees lubab vaatajad filmis "I Am Bolt" oma ellu

maintext:
Bolti sõnul selgitab ta selles filmis, milline oli ta elu enne kuulsaks sprinteriks saamist ja milline on nüüd, mil ta on püstitanud mitmeid rekordeid, edastab news.com.au.
Filmi tutvustavas videos on näha viiteid Bolti elule Jamaical, ta intensiivset treenimist, kuid sama intensiivset pidutsemist. Bolt selgitab, et elu peab olema tasakaalus, treeningute ja võistluste vaheaegadel tuleb end mõnusalt tunda ja lõdvestuda.
Bolti sõnul närveerib ka tema enne võistlusi ja ta on mitmel korral küsinud endalt, et kas ta ikka on maailma kõige kiirem.
28. novembril vaatajateni jõudvas dokumentaalfilmi selgitavas tekstis lubatakse, et selles saab heita harukordse pilgu olümpia- ja jooksulegendi ellu, samas on ära toodud mitmeid avalikkusele tundmatuid või vähetuntud fakte tema eraelu kohta.
Filmis lahatakse lisaks sportlikele saavutustele tema eraelulisi suhteid, kaasa arvatud suhet kihlatu Kasi Bennetti ja teiste naistega, kellega ta on koos pidutsenud.
Rio olümpial sattus Bolt skandaali, kuna teda nähti pidutsemas kohaliku maffiabossi lese Jady Duartega ja sotsiaalmeediasse ilmusid üsna pikantsed fotod. Bolt teatas pärast seda, et tegemist oli lihtsalt lõbutsemisega, mis ei tähendanud mitte midagi ning ta on kihlatud.
Filmis räägivad nii Bolt ise kui ka ta pereliikmed, sõbrad, agendid, treenerid ja kaassportlased.
«Minu eesmärgiks on näidata, milline on mu tegelik elu, millised raskusi olen ületanud ja kuidas olen jõudnud tänasesse päeva. Mul on olnud mitmeid tõuse ja mõõnasid. Paljud arvavad, et tunnevad mind läbi ja lõhki, kuid on veel palju, mida minu kohta ei teata. Filmis «I Am Bolt» olen täiesti avatud ja mina ise,» selgitas Bolt.
30-aastane Usain St. Leo Bolt on kaheksakordne olümpiavõitja, 100, 200 ja 4×100 m teatejooksu maailmarekordi omanik ning üheteistkümnekordne maailmameister.


description: Oktoobrikuu viimasel päeval saab Nordea Kontserdimaja laval näha ehedat David Bowie elamust «Space Oddity». Eestisse saabub David Brighton koos oma suurepärase bändi ja efektse lava-showga ja Elu24 loosis sellele välja kaks piletit!

title: Elu24 loosis! David Bowie heakskiidu saanud staar annab Tallinnas tõelise Bowie-elamuse

maintext:
David Bowie oli muusik, keda iseloomustas eriline hääl, pidev taasleiutamine, muusikalised uuendused ja silmatorkav visuaalne esitlusstiil. Bowie on paigutatud kõigi aegade saja parima artisti ja laulja hulka. Oma karjääri jooksul müüs ta 140 miljonit albumit ja ta on pärjatud kümnete plaatina-, kuld- ning hõbeplaatidega. Bowie andis oma viimase avaliku kontserdi aastal 2006, jättes endast maha suured kingad, mida üritasid täita kümned tribüütbändid. Vaid üks mees suutis seda teha nii, et pälvis palju kiidusõnu mainekatelt muusikakriitikutelt ja sai David Bowie enda soovituse. Aastal 2013 kutsus David Bowie oma facebooki lehel üles saama osa suurepärasest elamusest, mida pakub David Brightoni tribüüt-show.
David Bowie / Yui Mok
David Bowie kahe albumi «Young Americans» ja «Station to Station» produtsent Harry Maslin on peagi Eestisse saabuva tribüütshow kohta öelnud järgmist: «David Brightonil on hääl, liigutused ja välimus, et asendada David Bowiet. Vaid vähesed saaksid erinevusest aru. «Space Oddity» kogemine oli minu jaoks tõeliselt märkimisväärne õhtu». Märkimisväärse sarnasuse ja eheda etteaste tõttu on David Brightonit saatnud uskumatu edu üle maailma.
«Space Oddity- The Ultimate David Bowie Experience» hõlmab endas kirevate kostüümide vahetust, täpset lavalist ülesastumist, perfektset vokaali ja parimat taustabändi. Kontserdil saab näha David Bowie erinevaid karaktereid, alates rahvast hullutavast pop-fenomenist kuni Ziggy Stardustini.
David Brightoni seljataga toetab ja täiendab etteastet suurepärane saatebänd The Space Oddity Band, mis koosneb maailmatasemel muusikutest. Kitarrist Paul Nelsoni originaallaule on kasutatud televisioonis ja filmide taustal. Kitarrist ja taustavokaal Switch on pärit Kanadast ja teinud koostööd teiste seas ka Nancy Sinatraga. Basskitarrist Trent Stroh on samuti võtnud osa muusikateostest, mida kasutatud televisioonis ja reklaamides. Vokalist Brooke Naughton on olnud soojendaja muusikatööstuse suurnimedel, nende seas on näiteks Cheap Trick, Pat Benatar ja Fleetwood Mac. Trummide taga mängivat Ryan Browni on oma teostes kasutanud filmimuusika helilooja Hans Zimmer ja tema trummikõlasid võib kuulda ka David Bowie salvestistelt.
David Bowie / Scanpix
Ehe David Bowie elamus on Nordea kontserdimajas 31. oktoobril. Piletid on müügil Piletilevi müügipunktides.
Elu24 loosis show'le kaks pääset!
Palju õnne! Piletid võitsid KATRIN KELL ja ERKKI EVART!
Nimelised piletid ootavad teid Tallinnas Eesti Meedia hoone vastuvõtulauas, Maakri 23a.


description: USAs Washingtonis asuva American University keemiku Matt Hartingsi sõnul on külmade friikartulite maitse kohutav just selle toiduaine tekstuuri tõttu.

title: Miks külmade friikartulite maitse on jälk?

maintext:
Külmad friikartulid on maitsetud, kõvad, kuid samas võivad olla vesised ja teralised, edastab seeker.com.
Kuidas muutub suussulav, soe, kuldne ja küps friikartul selliseks, et see maitse kaotab ja seda ei kõlba enam suhu panna? Hartingsi sõnul on põhjuseks friikartuli tekstuur ja kartuli aineline koostis.
«Kartulid sisaldavad palju tärklist, mille maitse kuumutamisel muutub heaks. Kujutame ette, et kartulis olev tärklis on nagu väikesed kristallkerad. Kõrgete temperatuuride juures täituvad need kerad veega, meenutades õhupalle. Varasema «kõva» kera asemel on siis midagi märgatavalt «pehmemat»,» selgitas keemik.
Kuid kui friikartulid hakkavad jahtuma, siis hakkab vesi kaduma, kartulid muutuvad kõvaks ja maitse muutub. Kuhu kaob tärklisekristallidest vesi? Teadlase sõnul jäävad veemolekulid friikartuli väliskesta, mille tõttu on kartul samaaegselt nätske ja kõva.
Hartings lisas, et toiduainete, kaasa arvatud friikartulite, kuumutamisel muutub maitse, sama toimub ka toidu jahtudes. See fakt kehtib samuti kohvi kohta.
Teadlase sõnul mängib lõhn suurt rolli selles, milline võib olla toidu maitse. Värsketel küpsetatud friikartulitel on suurepärane aroom, kuid kui kartulid jahtuvad, siis aroom kaob. Koos hea lõhna kadumisega kaob osa maitsest.


description: Järgmine kord kui haigutad, siis ära kata viisakusest suud kinni, vaid haiguta mõnuga, sest uuringu kohaselt viitab haigutamise pikk kestus aju keerukusele.

title: Mida kauem kestab haigutamine, seda keerulisem on aju ehitus?

maintext:
Bioloogid avastasid, et mida kauem imetajad haigutavad, seda keerulisema ehitusega on aju ja seega võivad neil olla ka paremad kognitiivsed võimed, edastab Daily Mail.
Seni on mõistatuseks, miks haigutatakse, kuid paljud loomad, kaasa arvatud inimene, haigutavad, kuid inimeste haigutus on kõige pikemalt kestev.
Haigutamine võib tekkida igas olukorras, kuid eelkõige siis, kui ollakse väsinud, näljane, unine või tüdinenud. Mitmed uuringud on näidanud, et haigutamine on «nakkav», sest kui keegi näeb kedagi haigutamas, siis tahab ta ka ise haigutada.
Isegi kui kuuldakse telefonis haigutamist, vallandab see kuulajal haigutuse.
Osade teadlaste arvates aitab haigutamine saada kopsudel ja organismil rohkem hapnikku. Mitmete loomade puhul mängib rolli ka see, et nad peavad olema valvel ja kaitsma end kiskjate eest. Haigutamine on neil selleks, et nad ärkvel ja erksad püsiksid.
Veel arvatakse, et haigutamine on viide närvilisusele ja aitab maha rahuneda.
Kõige populaarsema teooria kohaselt aitab haigutamine hoida aju temperatuuri õigel tasemel, sest suust sissetulev jahe välisõhk jahutab aju.
Primaatidel, kaasa arvatud inimesel, on pikemad haigutused võrreldes teiste liikidega, olles isegi 50 protsendi võrra kauem kestvad kui mõne teise liigi esindajatel.
New Yorgi ülikooli uuringu kohaselt saab haigutust seostada kognitiivsete võimetega.
Leiti, et hiirtel rottidel, jänestel ja rebastel on lühikesed haigutused, samas kui gorillad, gibonid, kaamelid, elevandid, morsad ja ka inimesed haigutavad pikemalt.
Inimestel ei ole loomariigis kõige suurem aju, see on elevantidel, kuid inimajus on rohkem neuroneid kui loomade ajus.
Uuring näitas, et Aafrika elevantidel on loomade seas kõige enam neuroneid ja inimese järel pikkuselt teine haigutus. Teadlaste sõnul võib elevantide haigutuse pikkus viidata nende intelligentsusele.
«Mitte keha suurus ega anatoomia, vaid aju keerulisus ja suurus koos kortikaalsete neuronitega mängivad tähtsat rolli. Haigutuse kestuse kaudu saab teada kognitiivsete võimete kohta,» selgitas teadlane Andrew Gallup.
Gallup ja ta kolleegid uurisid 24 liigi 177 esindaja 205 haigutust. Ilmnes, et inimeste haigutus kestis natuke alla seitsme sekundi, Aafrika elevandi oma aga kuus sekundit. Kaamelid haigutavad üle viie sekundi ja šimpansid viis sekundit.
Gallupi arvates kinnitas nende katse vana teooriat, et haigutamine aitab kontrollida aju aktiivsust ja temperatuuri, jahutades seda organit.
Teadlaste sõnul mängib haigutamise puhul rolli ka haigutajate vanus, sest uuring näitas, et täiskasvanud haigutavad kauem kui lapsed.
Samuti on haigutamine erinev neil, kes töötavad või probleeme lahendavad ja neil, kes puhkavad. Pingsalt tööd tegevad inimesed haigutavad kauem kui näiteks televiisori ees lebajad. Seega kui pingutada aju ,siis vajab see organ temperatuuri hoidmiseks ja töökorras olemiseks sagedamini värske hapniku kogust.
«Me ei lahendanud haigustamise saladust lõpuni, kuid oletada võib, et mida pikemat aega kestev haigutamine, seda keerulisem on aju ja seda paremad on kognitiivsed võimed,» lisas Gallup.


description: USA vabariiklaste presidendikandidaadi Donald Trumpi abikaasa Melania Trumpi seljas nähti hiljuti roosat siidpluusi, mis kriitikute sõnul oli otsene viide kandidaadi 2005. aasta videole, millel ta naiste kohta nilbusi räägib ja mis nüüd skandaali tekitas.

title: Kas Melania Trump viitas pluusiga oma mehe videoskandaalile?

maintext:
USA meeldia teatel kannab Melania Trumpil seljas olnud Gucci pluus nime Gucci Pussy-Bow Silk Crepe de Chine Shirt, lühendatuna Pussy-Bow ja maksab 1100 dollarit (994 eurot).
Sõna «pussy» on ameerika inglise keeles slängisõna ja viitab naiste suguelunditele. Melania Trumpi pluusil viitas «pussy» kaela juures olevale paelale, mida sai lipsu panna. Tõlgendus oli seega kahetähenduslik.
USA meedia noppis 2005. aasta skandaalsest videost välja, et nüüdne presidendikandidaat ütles seal «I can grab them by p***y» (Võin haarata neil v****t).
Paljud väljaanded, näiteks Business Insider, People ja Vanity Fair arutasid Melania Trumpi pluusivaliku teemal, küsides, kas see oli meeleavaldus, iroonia, huumor või kriitika Donald Trumpi aadressil.
Melania Trumpi roosa pluusi teemal pidi sõna võtma ka Trumpi kampaaniameeskond, mis kinnitas, et proua Trump valis pluusi, mis sobib kokku ta pikkade pükste ja kingadega.
Samas on teada, et Melania Trump on endine modell, kes tunneb kõiki moe ja riietumise nüansse ning oskab edastada rõivaste abil sõnumeid.


description: Austria päritolu näitleja ja poliitik Arnold Schwarzenegger teatas meediale, et ta oleks tahtnud selle aasta USA presidendivalimistel kandideerida.

title: Arnold Schwarzenegger: oleksin tahtnud USA presidendiks kandideerida

maintext:
Samas tõdes ta, et USA põhiseaduse kohaselt seda teha ei oleks saanud, kuna ta on sündinud Austrias ja saanud USA kodakondsuse hiljem, edastab foxnews.com.
«Kui ma oleksin sünnilt ameeriklane, ei oleks ma hetkegi kõhelnud, oleksin end kandidaadina üles seadnud. Tunnen, et nüüd oleks olnud minu aeg. Mul on varasemast nii filmides kui poliitilisel areenil esinemise kogemus, seega oleks ma Valgesse Majja hästi sobinud,» teatas staar.
Schwarzenegger, kes sai USA kodakondsuse 1983. aastal ja oli pikka aega California osariigi kuberner, tunnistas et talle poliitika tegemine tegelikult ei meeldi, kuid ta saab poliitilistes ametites hästi hakkama.
Schwarzenegger on Hollywoodis tagasi ja valib varasemaga võrreldes rolle hoolikamalt.
«Roll peab olema kaasakiskuv, väljakutseid esitav, selles peab olema iva. Mulle meeldib teekond, mitte sihtpunkti jõudmine,» lisas kuulsus.
USAs valitakse presidenti 8. novembril. Viimaste arvamusküsitluste kohaselt on demokraadist presidendikandidaadil Hillary Clintonil oma rivaali, vabariiklase Donald Trumpi ees mõningane edumaa. Trumpi kampaaniat on häirinud pinnale tulnud 2005. aasta video, millel ta solvab naisi ning mitu naist süüdistab teda seksuaalses ahistamises.


description: Euroopa kosmoseagentuuri (ESA) ja Venemaa Roskosmose ühisprojektis on Schiaparelli maandur eemaldunud emalaevast  Trace Gas Orbiterist (TGO)   ja alustanud maandumist Marsile.

title: Elu otsiv maandur on alustanud teekonda Marsi suunas

maintext:
Laskumisteekonna pikkus on umbes üks miljon kilomeetrit ja see võtab aega kolm päeva, edastab news.com.au.
ESA teatel kulges maanduri eemaldumine emalaevast viperusteta ning kui kõik kulgeb ootuspäraselt, siis jõuab Schiaparelli maandur Punasele planeedile kolmapäeval. Emalaev koos maanduriga startis Marsi suunas seitse kuud tagasi, läbides 56 miljonit kilomeetrit.
ESA ja Roskosmose ühisprojekti ExoMars eesmärgiks on otsida Punaselt planeedilt jälgi elu kohta.
Schiaparelli maandur testib tehnoloogiat, mida ESA arendab järgmise Marsi projekti jaoks, milles sellele planeedile saadetakse veel üks kulgur.
Schiaparelli maanduril on akud, kuid puuduvad päikesepaneelid, selle tõttu jääb ta tööaeg võrdlemisi lühikeseks ehk ta on töökorras vaid 2 -3 ööpäeva. Lisaks Schiaparellile uurib Marssi ka emalaev TGO, mis tegeleb Marsi atmosfääriga.
ExoMars programmi järgmine etapp peaks käivituma 2020. aastal.
Nii ESA kui USA kosmoseagentuuri NASA teatel on maandurite ja kulgurite viimine Marsile keeruline protsess. ExoMars on ESA teine katse viia Punasele planeedile maandur. Esimene oli Ühendkuningriigis ehitatud Beagle-2 , mille saatmine 2003. aastal ebaõnnestus, sest teadlased ei saanud temaga pärast maandumist enam kontakti.
NASAl on õnnestunud viia Marsile mitu kulgurit, praegusel hetkel töötavad sellel planeedil Curiosity ja Opportunity.
Marsi maandurid peavad olema väga vastupidavad, kuna neil tuleb läbida pikk teekond Maalt Marsile, maanduda planeedil vigastamatult ning «jääda ellu» selle planeedi karmides tungimustes.
Maanduritel peab olema kaitsekiht, mis kaitseb neid mitmetuhande kraadise kuumuse, väga madalate temperatuuride, pinnasekonaruste ja atmosfääris leiduvate kahjulike ainete eest.
Schiaparelli siseneb Marsi atmosfääri 121 kilomeetri kõrguselt ja kiirusega 21 000 kilomeetrit tunnis.
Maanduri kiire laskumine Marsile kestab umbes kuus minutit. Ta tugev väliskest kaitseb teda kuumuse eest, mis tekib kiiresti läbi atmosfääri liikudes, lisaks aitavad sujuvale maandumisele kaasa langevari ja üheksa põtkurit.
Sõnumid jõuavad Schiaparellilt Maale kümneminutilise viivitusega. See uurimisalus edastab informatsiooni Punase planeedi temperatuuri, niiskuse ja teiste näitajate kohta.